Ένα διαμάντι για εναλλακτικές διακοπές στο Αιγαίο\nΚαταπράσινες πλαγιές και καταγάλανες παραλίες. Αμμουδερές ακτές αλλά και μονοπάτια που σε οδηγούν σε άγρια φύση. Πλούσια γαστρονομία και φιλόξενοι κάτοικοι. Και όλα αυτά μισή ώρα από τη στεριά. Ένα νησί που συνδυάζει βουνό και θάλασσα με έναν ιδιαίτερο τρόπο, πολύ αρμονικό με εντυπωσιακό αποτέλεσμα. Η Θάσος είναι αυτό το νησί που θα σε καθηλώσει από την πρώτη στιγμή. Θα σε κάνει να επιστρέφεις πάντα με την πρώτη ευκαιρία.\nΘάσος, το νησί που συνδυάζει βουνό και θάλασσα\nΗ Θάσος είναι το νησί που θα επιλέξεις αν λατρεύεις το βουνό αλλά το καλοκαίρι θες να κάνεις τις βουτιές με θέα αυτό. Πρόκειται για ένα νησί που συνδυάζει το πράσινο με δύο τρόπους. Αφενός με τα καταπράσινα τοπία του βουνού της, αφετέρου με τα γαλαζοπράσινα νερά που έχουν οι παραλίες της. Εκεί που η αύρα της θάλασσας συναντά την μυρωδιά από τα πεύκα. Κι αυτό γιατί τα δέντρα φτάνουν ως τη θάλασσα. Τι πιο ειδυλλιακό από αυτό;\nΤι θα δεις στο πανέμορφο νησί του Βορείου Αιγαίου\nΞεκίνα από τον Λιμένα, εκεί που χτυπάει ουσιαστικά η καρδιά αυτού του πανέμορφου νησιού. Πρόκειται για την πρωτεύουσα της Θάσου που σε προετοιμάζει για την ομορφιά που θα αντικρίσεις στο νησί γενικότερα. Ο Λιμένας έχει το προνόμιο να συνδυάζει αυτό για το οποίο ακριβώς καμαρώνει η Θάσος. Από τη μία είναι το πευκοδάσος με την πυκνή του βλάστηση και το σπάνιο οικοσύστημα. Από την άλλη οι πεντακάθαρες θάλασσες στις οποίες αντικατοπτρίζεται και το χρώμα του βουνού.\nΑν επιλέξεις τον Λιμένα για τη διαμονή σου δε θα χάσεις. Μια ζωντανή πρωτεύουσα που έχει απ’ όλα. Θα περπατήσεις στα γραφικά καλντερίμια και θα σταθείς σίγουρα σε ένα από τα μαγαζάκια για καφέ ή και φρέσκο ψάρι. Θα βρεις δωμάτια για όλα τα γούστα και θα απολαύσεις μια ευχάριστη διαμονή σε ένα από τα πιο καθαρά νησιά του Αιγαίου.\nΈνα ακόμη μέρος που πρέπει να επισκεφθείς στη Θάσο είναι η Αλυκή. Μια μοναδικής ομορφιάς περιοχή με δυο μικρές ακτές. Εκεί βρίσκεται και ο φημισμένος αρχαιολογικός χώρος της Θάσου με πολλά μνημεία και λατομεία που λειτουργούσαν στο νησί από τον 6ο π.X. έως και τον 6ο μ.X. αιώνα.\nΚαι βέβαια αυτό που δε γίνεται να χάσεις με τίποτα είναι το «Δάκρυ της Αφροδίτης». Μια φυσική πισίνα που δημιουργεί ένα απόκοσμπο σκηνικό. Στην πραγματικότητα είναι ένα ιδιαίτερο γεωλογικό φαινόμενο κατά το οποίο το νερό της θάλασσας εγκλωβίζεται σε μια «πισίνα» που δημιουργείται από ένα κυκλικό βράχο. Η Γκιόλα, όπως είναι το πραγματικό της όνομα σχηματίστηκε μέσα στους αιώνες από τα κύματα της θάλασσας και τους βράχους που την περικυκλώνουν.\nΟι παραλίες της Θάσου με τα κρυστάλλινα νερά\nΓια τις παραλίες της Θάσου τι άλλο να πει κανείς; Σίγουρα οι εικόνες μιλούν από μόνες τους. Μπορούν να ικανοποιήσουν ακόμη και τον πιο απαιτητικό με σιγουριά. Οι περισσότερες παραλίες έχουν ψιλή άμμο και είναι ρηχές. Στις περισσότερες τα δέντρα όπως πεύκα και ελιές ακουμπούν κυριολεκτικά στο νερό. Αποτελούν, δε λόγω της μορφολογίας τους είναι ιδανικές για οικογένειες με παιδιά. Ωστόσο, στο νησί θα βρεις και ακτές με πιο βαθιά νερά για εξερεύνηση του βυθού.\nΕμείς έχουμε ξεχωρίσει τον Παράδεισο και τη Χρυσή Αμμουδιά. Ο Παράδεισος είναι κυριολεκτικά όνομα και πράγμα. Η χρυσή άμμος της παραλίας και το πευκοδάσος της περιοχής δημιουργούν ένα ειδυλλιακό τοπίο που δε θα βρεις εύκολα αλλού.\nΠώς θα πας στη Θάσο\nΗ Θάσος είναι λιγότερο από δυόμιση ώρες μακριά από τη Θεσσαλονίκη. Από την Καβάλα το νησί είναι μόλις μισή ώρα μακριά και έχει πολύ συχνά δρομολόγια με τα φέρρυ μποτ. Η εμπειρία από το συγκεκριμένο νησί θα σου μείνει αξέχαστη και θα απορείς γιατί τόσα χρόνια δεν είχες περάσει εκεί τις διακοπές σου.\nΠηγή εξωτερικής φωτογραφίας: Youtube\nCategories: Ανατολική Μακεδονία, Ελλάδα, Νησία Βόρειου Αιγαίου, Νησιά του Αιγαίου\nTags: Βορείου ΑιγαίουΕλληνικά νησιάελληνικό νησίΘάσοςΘάσος διακοπέςΛιμέναςΜένουμε Ελλάδανησί ΘάσοςΝησιά Αιγαίουπαραλία Παράδεισοςπαραλία Χρυσή Αμμουδιάπαραλίες Θασου


 Home  ΕΙΔΗΣΕΙΣ  ΕΜΒΟΛΙΑ  ΚΟΣΜΟΣ  VIDEO  Ρεπορτάζ προκαλεί «ΠΑΓΚΟΣΜΙΟ ΣΕΙΣΜΟ»: «Κρύβουν (πιθανές) παρενέργειες μετά το εμβόλιο», ΒΙΝΤΕΟ μέσα από νοσοκομεία\nΧαμός στις ΗΠΑ! Δεν επιβεβαιώνουν το ρεπορτάζ επίσημα μέσα ενημέρωσης!\nΑμερικανικό ρεπορτάζ από το Τμήμα Υγείας και Ανθρωπίνων Υπηρεσιών (HHS) φέρεται να αποκαλύπτει πώς η ομοσπονδιακή κυβέρνηση των Ηνωμένων Πολιτειών συμβάλλει στο να αποκρυφθούν οι όποιες αναφορές για δυσμενείς παρενέργειες μετά από το εμβόλιο COVID-19.\nΗ Jodi O’Malley δηλώνει εγγεγραμμένη νοσοκόμα και HHS insider κατέγραψε κρυφά συνομιλίες με τους συναδέλφους της στο HHS επιβεβαιώνοντας τις ανησυχίες της για το εμβόλιο COVID-19.\nΌπως εύλογα αντιλαμβάνεται κάποιος αν όλα αυτά ισχύουν, τότε μιλάμε για παγκόσμιο σεισμό, καθώς τις πρακτικές αυτές δεν αποκλείεται να ακολουθούν και άλλες χώρες.\nΤα επίσημα ΜΜΕ στις ΗΠΑ δεν επιβεβαιώνουν το ρεπορτάζ.\nΤο βίντεο μεταφράστηκε και παρατίθεται δημοσιογραφικά:\nΕΙΔΗΣΕΙΣ ΕΜΒΟΛΙΑ ΚΟΣΜΟΣ VIDEO


Κόλαση δίχως τέλος στη Συρία και ένταση μεταξύ ΗΠΑ-Ρωσίας. – Λαϊκή Ενότητα Υγείας-Πρόνοιας Αττικής\nΚόλαση δίχως τέλος στη Συρία και ένταση μεταξύ ΗΠΑ-Ρωσίας.\nΟι εκεχειρίες είναι θνησιγενείς για μια σειρά λόγους. Ο Άσαντ βρίσκεται στην επίθεση, αντιλαμβάνεται την ευνοϊκή συγκυρία (οι περισσότεροι «χορηγοί» της αντιπολίτευσης έχουν αποστασιοποιηθεί, π.χ. οι Σαούντ έχουν επικεντρωθεί στην ισοπέδωση της Υεμένης, ενώ η Τουρκία δίνει πλέον προτεραιότητα στην «κουρδική απειλή»), και επιχειρεί να αξιοποιήσει την αδυναμία των αντιπάλων του με –διακηρυγμένο δημόσια– στόχο «να ανακαταλάβουμε όλα τα εδάφη της Συρίας». Δεν βρισκόμαστε στο 2012 ή το 2013, όταν το καθεστώς ήταν ετοιμόρροπο. Πλέον, οι ασαντικές δυνάμεις δείχνουν να αντιλαμβάνονται τις διαπραγματεύσεις και τις εκεχειρίες περισσότερο ως «ενοχλητική καθυστέρηση»…\nΤαυτόχρονα, στις γραμμές των αντικαθεστωτικών υπάρχει η αυξανόμενη ηγεμονία της Αλ Νούσρα, η οποία με την αποτελεσματικότητά της στην άμυνα του Χαλεπίου έχει αναδειχθεί σε στρατιωτική ηγεσία και κεφαλαιοποιεί τον ρόλο της και πολιτικά. Οι εκεχειρίες δεν αφορούν την Αλ Νούσρα, ενώ «ο διαχωρισμός των αντικαθεστωτικών από τους μαχητές της», που απαιτεί ο Κέρι, δεν γίνεται πλέον δεκτός από πολλές ένοπλες ομάδες (που ιεραρχούν την έμπρακτη βοήθεια των τζιχαντιστών ψηλότερα από τη ρητορική στήριξη ή τις υποσχέσεις των ΗΠΑ). Η ενίσχυση του ρόλου της σκληροπυρηνικής τζιχαντιστικής οργάνωσης απομακρύνει επίσης τις πιθανότητες ειρήνης (η Αλ Νούσρα «θρέφεται» από τη συνέχιση του πολέμου και εφαρμόζει τις πιο άγριες πρακτικές απέναντι σε όποιον θεωρεί «αντίπαλο»).\nΕπίσης, ακόμα και όταν υπάρχει «εκεχειρία», διεξάγεται ένας πόλεμος που δεν σταματά ποτέ: Η εκστρατεία της διεθνούς συμμαχίας υπό τις ΗΠΑ κατά του Ισλαμικού Κράτους. Τα θύματα αυτών των βομβαρδισμών δεν γίνονται είδηση στα δυτικά ΜΜΕ με την ίδια ευκολία που γίνονται τα θύματα των ρωσικών βομβαρδισμών. Ακόμα χειρότερα, αυτός ο πόλεμος έχει γίνει πλατιά αντιληπτός ως «καλός» ή έστω «ανεκτός», ακόμα κι αν η πρακτική του θυμίζει συχνά τη ρήση Αμερικάνου στρατηγού στο Βιετνάμ: «έπρεπε να ισοπεδώσουμε την πόλη για να τη σώσουμε».\nΑντίστοιχες πρακτικές εφαρμόζει ο ρωσικός στρατός, με την «τεχνογνωσία» της ισοπέδωσης του Γκρόζνι επί πολέμου στην Τσετσενία και τη στήριξή του στην υλοποίηση του βασικού συνθήματος των οπαδών του Μπάαθ: «Άσαντ ή θα καεί η Συρία!».\nΗ ρωσική επέμβαση στο πλευρό του Άσαντ είναι ζωτικής σημασίας για τα συμφέροντα της Μόσχας και μια επίδειξη δύναμης, στρατιωτικά και πολιτικά. Το ότι έχει τη δυνατότητα να ρημάζει για μήνες το Χαλέπι, αγνοώντας τις εκκλήσεις (ή και απειλές) των δυτικών δυνάμεων, είναι μια «εικόνα» των νέων συσχετισμών, που θα ήταν αδιανόητοι πριν μερικά χρόνια: Μόνο οι ΗΠΑ είχαν το «προνόμιο» να δρουν με τέτοιους όρους στο παρελθόν. Και το «παράθυρο» 3 μηνών, καθώς η θητεία Ομπάμα φτάνει στο τέλος της και η νέα ηγεσία θα αναλάβει τον Γενάρη, προσφέρεται για να συνεχίσει ο Πούτιν να στέλνει «το μήνυμα» σε εχθρούς και φίλους.\nΌσον αφορά τις ΗΠΑ, φέρουν την άμεση ευθύνη για την κατάρρευση της εκεχειρίας αυτή τη φορά: Δεν είχαν περάσει λίγες μέρες από τη συμφωνία, όταν η αμερικανική πολεμική αεροπορία χτύπησε μονάδες του συριακού στρατού.\nΉταν η πρώτη φορά που ο αμερικανικός στρατός έπληξε δυνάμεις του Άσαντ μετά από 5 χρόνια πολέμου, έγινε σε περιοχή που αυτές επιτίθονταν στο Ισλαμικό Κράτος (και δεν πολιορκούσαν π.χ. άμαχο πληθυσμό ή άλλους αντικαθεστωτικούς, κάτι που θα μπορούσε να «πουληθεί» πιο εύκολα στην κοινή γνώμη), και ήρθε στην πιο απίθανη συγκυρία, λίγο αφότου οι Κέρι-Λαβρόφ είχαν καταλήξει σε μια φιλόδοξη συμφωνία. Φαινομενικά δείχνει όντως «λάθος». Αλλά κανείς δεν μπορεί να καταπιεί –απολύτως δικαιολογημένα– αυτή την εξήγηση. Πολύ πιο βάσιμη είναι η εκτίμηση ότι το χτύπημα ήταν μια «προβοκάτσια» ακριβώς για να τορπιλιστεί η συμφωνία. Αυτή υποτίθεται ότι, αν περπατούσε για αρκετό διάστημα, θα άνοιγε το δρόμο σε μια πιο διευρυμένη αμερικανορωσική συνεργασία. Είναι γνωστό ότι σε δυνάμεις μέσα στη CIA και μέσα στο Πεντάγωνο, αυτή η προοπτική δεν άρεσε καθόλου.\nΌπως αναφέρει σε άρθρο του στην «Καθημερινή» ο Πέτρος Παπακωνσταντίνου, η καλά ενημερωμένη για θέματα άμυνας και ασφάλειας ισραηλινή ιστοσελίδα Debka έγραψε πως διεξάγεται μυστική έρευνα από τον Ομπάμα για να ανακαλύψει ποιος διέταξε την επίθεση. Και προφανώς μια τέτοια ενέργεια (που στρέφεται ενάντια στην επίσημη κυβερνητική πολιτική) δεν μπορεί να ήταν ατομική απόφαση μεμονωμένου αξιωματούχου.\nΌπως και να έχει, το κλίμα έχει ανατραπεί πλέον. Από τους όρκους πίστης στη «διαδικασία της Γενεύης» και την «πολιτική λύση» και τα μεγάλα λόγια για «συνεργασία κατά της τρομοκρατίας», έχουμε καταγγελίες για «εγκλήματα πολέμου» και επιστροφή στη συζήτηση για «επιβολή ζώνης απαγόρευσης πτήσεων» (μια συζήτηση που είχε εκλείψει αφότου άρχισε η ρωσική επέμβαση). Σύμφωνα με διάφορα ρεπορτάζ, εμφανίζονται εισηγήσεις από το Πεντάγωνο για χτυπήματα κατά στρατιωτικών βάσεων του Άσαντ.\nΜέχρι πρότινος, η ρωσική επέμβαση πόνταρε στην εκτίμηση ότι «κανείς δεν θα πάρει την απόφαση να χτυπήσει ρωσικά αεροπλάνα» και ταυτόχρονα «δοκίμαζε» τις διαθέσεις και τα όρια των ανταγωνιστών. Δεν είναι καθόλου απίθανο να υπάρξει αμερικανική προθυμία για απάντηση: Πλήγματα κατά βάσεων του Άσαντ, εκτιμώντας ότι «δεν θα τολμήσει η Ρωσία να απαντήσει στρατιωτικά σε νατοϊκές δυνάμεις» και βάζοντας στον Πούτιν την αντίστοιχη «δοκιμασία».\nΤο επίδικο δεν είναι πια ο Άσαντ και η Συρία, αλλά αυτό που ο Λαβρόφ περιέγραψε ως «επιθετική ρωσοφοβία στην καρδιά της αμερικανικής πολιτικής», δηλαδή την εντεινόμενη ανησυχία καθεστωτικών κύκλων στις ΗΠΑ για την άνοδο της Ρωσίας.\nΣτις ίδιες δηλώσεις, σχολιάζοντας μια πιθανή αμερικανική επιθετικότητα, ο Λαβρόφ είχε μάλλον δίκιο να εκτιμά καθησυχαστικά ότι «ο Ομπάμα δεν θα ήταν ποτέ σύμφωνος με ένα τέτοιο σενάριο». Μόνο που η εποχή Ομπάμα φτάνει στο τέλος της.\nΗ πολιτική Ομπάμα δεν ήταν προφανώς καθόλου «ειρηνική», αλλά επεδίωκε να διαχειριστεί με σύνεση την κάμψη της αμερικανικής ισχύος (γι’ αυτό πήρε το «χρίσμα» της άρχουσας τάξης το 2008). Αλλά πλέον πυκνώνουν οι κραυγές εναντίον του για «δειλία». Αυτό αντανακλά αναζητήσεις στην πολιτικοστρατιωτική ηγεσία του αμερικανικού ιμπεριαλισμού: Πού σταματά η «προσαρμογή στους νέους συσχετισμούς» και ξεκινά η «απαράδεκτη υποχώρηση»;\nΣε αυτό το υπόβαθρο διεκδικεί την προεδρία η Χίλαρι. Η «γερακίνα» που στήριξε τον πόλεμο στο Ιράκ, που πρωτοστάτησε στην πολεμική εξόρμηση στη Λιβύη, που διαφώνησε με την άρνηση του Ομπάμα να εμπλακεί αποφασιστικά στον πόλεμο στη Συρία, που χτίζει την προεκλογική της εκστρατεία γύρω από την ανοιχτή στήριξη κορυφαίων νεοσυντηρητικών και στελεχών των ενόπλων δυνάμεων…\n(δημοσιεύτηκε στο φύλλο Νο 369 της «Εργατικής Αριστεράς», 12 Οκτώβρη 2016)\n17 Οκτωβρίου 2016 · Posted in Διεθνή - Εξωτερική πολιτική ·\n« Συνέδριο ΣΥΡΙΖΑ: Μην μιλάς άλλο για αγάπη και για Αριστερά.\nΑγωνιστικό ραντεβού την Τετάρτη (19/10) στις 3 μ.μ. στα Ειρηνοδικεία όλης της χώρας. »


Εκθεση ζωγραφικής και γλυπτικής στο ΑΝΑΝΤΙ – ΤΡΙΚΚΗPress – Τα νέα των Τρικάλων\nΕκθεση ζωγραφικής και γλυπτικής στο ΑΝΑΝΤΙ Reviewed by Momizat on Νοέ 20 . Η Εκθεση Ζωγραφικής και Γλυπτικής εγκαινιάζεται στο ξενοδοχείο ΑΝΑΝΤΙ cityresort την Κυριακή 14 Δεκεμβρίου 2014 στις 12.00 το μεσημέρι. Ελε Η Εκθεση Ζωγραφικής και Γλυπτικής εγκαινιάζεται στο ξενοδοχείο ΑΝΑΝΤΙ cityresort την Κυριακή 14 Δεκεμβρίου 2014 στις 12.00 το μεσημέρι. Ελε Rating: 0\nΕλεάννα Μαρτίνου – Ζωγραφική\n«Intercities» είναι oτίτλος της έκθεσης της Ελεάννας Μαρτίνου. Το πεδίο έρευνας στη δουλειά της παραμένει το δίκτυο. Μέσα από διαστρωματώσεις χρώματος και υλικών δημιουργείται το ίχνος που συνδέει άγνωστους ταξιδιώτες και προορισμούς. Το αστικό σύμπλεγμα μεταφράζεται σε ήχους που απεικονίζονται σε χρωματισμένες επάλληλες γραμμές και επιφάνειες. Η περιπλάνηση καταγράφεται δομώντας ένα χώρο, άλλοτε με κατασκευές τριών διαστάσεων, άλλοτε με ζωγραφική και άλλοτε με ψηφιακά μέσα.\nΦώτης Ραφτόπουλος – Γλυπτική\nOΦώτης Ραφτόπουλος με τίτλο «Γλυπτική» παρουσιάζει μιά σειρά γλυπτών μικρών κυρίως διαστάσεων και διαφορετικών υλικών και τεχνικών (επίπεδες επιφάνειες κομμένες με λέιζερ και τρισδιάστατες εκτυπώσεις).\nΕγκαίνια :Κυριακή 14 Δεκεμβρίου 2014 στις 12.00 το μεσημέρι στο ΑΝΑΝΤΙcityresort\nΔιάρκεια: Εως 31 Ιανουαρίου 2015\nΜέρος των εσόδων από την πώληση των έργων θα δοθεί στο Παράρτημα Αστέγων του Δήμου Τρικκαίων.


Προσπαθούσε χρόνια να μείνει έγκυος και τα κατάφερε! Ο απίστευτος τρόπος που το είπε στον άνδρα της - Mothersblog.gr\n15 Φεβ 2018\tΟΙΚΟΓΕΝΕΙΑ\nΤα χαρμόσυνα νέα χρειάζονται πρωτότυπο τρόπο ανακοίνωσης!\nΗ ίδια και ο σύζυγός της λατρεύουν να παίζουν Magic the Gathering. Έτσι δημιούργησε 2 ψεύτικες κάρτες και τις ανακάτεψε στο παιχνίδι. Στις κάρτες όπως θα δείτε η ίδια αποκαλύπτει ότι «η σύζυγος είναι έγκυος»... και πώς πρέπει «να της δώσουν σοκολάτα να φάει!».


ΠΕΡΙΠΟΙΗΣΗ: Τι κάνουμε όταν το χάμστερ μας, μας δαγκώνει! - katoikidio blogkatoikidio blog\nΑρχική » Άρθρα για Τρωκτικά » ΠΕΡΙΠΟΙΗΣΗ: Τι κάνουμε όταν το χάμστερ μας, μας δαγκώνει!\nΑπό eshopkatoikidio+ 25 Ιουνίου 2013 In Άρθρα για Τρωκτικά Με Κανένα σχόλιο\nΠαρόλο την αγάπη που του έχετε, το χάμστερ σας επιμένει να σας δαγκώνει κάθε φορά που θέλετε να το αγγίξετε. Δεν θέλουμε να σας απογοητεύσουμε αλλά μάλλον κάτι δεν έχετε κάνει σωστά αφού ένα χάμστερ δαγκώνει καθαρά και μόνο από φόβο. Πώς θα το διαχειριστείτε!\nΤο δάγκωμα είναι ο τρόπος που χρησιμοποιεί ένα χάμστερ για να αμυνθεί αφού πρόκειται για ένα είδος που δεν είναι ούτε άγριο, ούτε επιθετικό. Μην απελπίζεστε όμως, πάρτε το από την αρχή και όλα θα πάνε καλά, αρκεί να ακολουθήσετε τα σωστά βήματα και να τηρήσετε ευλαβικά όλα όσα προβλέπονται ώστε το αγαπημένο σας ζωάκι, κάθε φορά που θα θέλετε να το κρατήσετε, να αφήνεται στα χέρια σας με χαρά! Σε πρώτη φάση οπλιστείτε με υπομονή γιατί η όλη διαδικασία απαιτεί χρόνο με τα αποτελέσματα της να εμφανίζονται σταδιακά. Κάθε στάδιο διαρκεί μια εβδομάδα ενώ όταν προχωράτε στο επόμενο και διαπιστώνετε ότι δεν υπάρχει πρόοδος επιστρέφετε στο προηγούμενο και επαναλαμβάνετε.\nΣτάδιο πρώτο: Το χάμστερ μαθαίνει σωστά την παρουσία σας!\nΚαθίστε κοντά στο κλουβί του μικρού σας χάμστερ και αρχίστε να του μιλάτε. Ναι, αρχίστε να του μιλάτε! Μάλιστα προτιμήστε τις βραδινές ώρες που το χάμστερ είναι πιο δραστήριο. Αν σας φαίνεται περίεργο αυτό που κάνετε, μπορείτε απλώς να διαβάζετε τις σελίδες ενός βιβλίου, με ήρεμο ύφος και τρυφερό ώστε το μικροσκοπικό ζωάκι να «συλλάβει» και να απομνημονεύσει το ύφος. Παράλληλα το ίδιο κάνει με τη χροιά της φωνής σας και τη μυρωδιά του σώματος σας. Αυτή η διαδικασία θα πρέπει να ακολουθείται για μία εβδομάδα και στο διάστημα αυτό μη σας έρθει καμιά ιδέα να του αλλάξετε κλουβί γιατί όλος ο κόπος σας θα πάει χαμένος. Το χαμστεράκι σας θα αγχωθεί και μέχρι να προσαρμοστεί στο νέο του σπίτι δεν θα έχει μυαλό να παρακολουθεί τις στιγμές που θα κάθεστε δίπλα του. Επίσης σ’αυτό το στάδιο δεν αγγίζουμε ποτέ το χάμστερ!\nΣτάδιο δεύτερο: Το χάμστερ μαθαίνει το χέρι σας!\nΣτην ουσία κάνετε ότι και στο πρώτο στάδιο, κάθεστε δίπλα στο κλουβί και μιλάτε στο χάμστερ σας. Μόνο που τώρα θα του «γνωρίσετε» το χέρι σας αλλά με πολύ συγκεκριμένα βήματα. Σε πρώτη φάση ακουμπάτε την πόρτα του κλουβιού ή τον ουρανό του και παρατηρείτε προσεκτικά ποιες είναι οι αντιδράσεις του μικρού σας. Αν πλησιάσει το χέρι σας για να το μυρίσει είστε σε πολύ καλό δρόμο και μπορείτε να προχωρήσετε περισσότερο, χωρίς όμως και πάλι να προσπαθήσετε να το αγγίξετε. Όταν έρθει η κατάλληλη στιγμή θα το καταλάβετε!\nΣτάδιο τρίτο: Το χάμστερ «δωροδοκείται» με λιχουδιές!\nΑφού λοιπόν το ζωάκι έχει γνωρίσει το χέρι σας και το πλησιάζει κάθε φορά που ακουμπάτε το κλουβί του, ήρθε η ώρα το χάμστερ σας να σας αγγίξει και όχι εσείς. Έτσι λοιπόν με μερικές λιχουδιές θα το προσελκύσετε και θα «τσεκάρετε» τις διαθέσεις του. Τα περισσότερα χάμστερ τρελαίνονται για ηλιόσπορους, οπότε κάντε την αρχή με τα αγαπημένα τους αυτά σποράκια. Επίσης μπορείτε να χρησιμοποιήσετε κομμάτια μήλου ή ειδικές λιχουδιές για χάμστερ, φέρνοντας το χέρι σας μέσα στο κλουβί ήρεμα και αργά. Στην αρχή μπορεί να είναι λίγο ανήσυχο αλλά μείνετε σ’αυτή τη θέση, μην κουνάτε το χέρι σας μέχρι να εξοικειωθεί και να το πλησιάσει για να πάρει τη λιχουδιά του. Με δεδομένο ότι ξέρει τη μυρωδιά σας δεν θα χρειαστεί πολύ χρόνος μέχρι να καταλάβει πως το χέρι σας μέσα στο κλουβί του δεν είναι απειλή. Και όταν συμβεί πια το πολυπόθητο, πάρει δηλαδή τη λιχουδιά του από εσάς, σημαίνει πως έχετε κερδίσει την εμπιστοσύνη του και προχωράτε στο τέταρτο και τελευταίο στάδιο.\nΣτάδιο τέταρτο: Το χάμστερ στην αγκαλιά σας!\nΉρθε η στιγμή που τόσο περιμένατε, να πάρετε αγκαλιά το χαμστεράκι σας! Προσοχή, αυτό εδώ μπορεί να είναι το τελευταίο αλλά είναι το πιο κρίσιμο στάδιο και από τον ενθουσιασμό σας μπορεί να κάνετε λάθη. Αφού λοιπόν το χάμστερ σας εμπιστεύεται και παίρνει τη λιχουδιά από το χέρι σας, μπορείτε τώρα να προσπαθήσετε να το χαϊδέψετε απαλά με τις άκρες των δαχτύλων σας. Αν δεν αντιδράσει και δεχτεί το χάδι δοκιμάστε να το σηκώσετε. Κι αυτό όμως θέλει τρόπο: Με το ένα σας χέρι ακουμπήστε το ένα πλευρό του και με το άλλο την κοιλιά του. Στη συνέχεια καλύψτε το με τις χούφτες σας, χωρίς όμως να αγγίξετε την πλάτη του γιατί θα φοβηθεί. Φέρτε το κοντά στο στήθος σας, καθίστε και ανοίξτε αργά τις χούφτες σας χαϊδεύοντας την ίδια στιγμή την κοιλίτσα ή το πλευρό του. Και ναι, μόλις τα καταφέρατε! Το χάμστερ σας βρίσκεται στην αγκαλιά σας, σας εμπιστεύεται και δεν σας δαγκώνει πια! Σας αξίζουν σίγουρα πολλά συγχαρητήρια!


Για όσους είναι Αυστραλοί υπήκοοι (12) - Σελίδα 6\nJump to page: Εμφάνιση αποτελεσμάτων : 51 έως 60 από 260\nΜηνύματα 46\tΕυχαριστω πολυ για τα πμ βοηθειας αλλα και συμπαραστασης .. μενει μονο να μου λυθει η πρωτη απορια 05-09-2014, 00:00\nΜηνύματα 5\tΚαλησπέρα σας και συγχαρητήρια για το forum.\nΜηνύματα 132\tΚαλησπέρα Γιώργο. Τα χαρτιά που πρέπει να κρατά ο καθένας δεν είναι και τα ίδια. Παίζει ρόλο αν είσαι υπήκοος ( δεν θα κανείς αίτηση για βίζα από εκεί) αν έχεις κάποια πτυχία, αν πας με οικογένεια ή μόνος, αν έχεις κάποιο πρόβλημα υγείας κτλ... Σε κάθε περίπτωση δεν αγχώνεσαι. Πέρνεις ότι κρίνεις απαραίτητο, διαβάζεις περισσότερο πατριωτακι να σου λυθούν όλες σχεδόν όλες οι απορίες, και σημαντικότερο πριν φύγεις αφήνεις εδώ ένα άτομο με πληρεξούσιο από εσένα να μπορεί να σου στείλει κάτι αν ξεχάσεις ή να σου τακτοποιήσει μια υπόθεση. Δε γίνεται να φύγουμε και να μην αφήσουμε έστω και μια εκκρεμότητα από λάθος... Εύχομαι να βοήθησα. Καλή τύχη\nΜηνύματα 5\tΑρχικό μήνυμα απο Crete\nΚαλησπέρα Γιώργο. Τα χαρτιά που πρέπει να κρατά ο καθένας δεν είναι και τα ίδια. Παίζει ρόλο αν είσαι υπήκοος ( δεν θα κανείς αίτηση για βίζα από εκεί) αν έχεις κάποια πτυχία, αν πας με οικογένεια ή μόνος, αν έχεις κάποιο πρόβλημα υγείας κτλ... Σε κάθε περίπτωση δεν αγχώνεσαι. Πέρνεις ότι κρίνεις απαραίτητο, διαβάζεις περισσότερο πατριωτακι να σου λυθούν όλες σχεδόν όλες οι απορίες, και σημαντικότερο πριν φύγεις αφήνεις εδώ ένα άτομο με πληρεξούσιο από εσένα να μπορεί να σου στείλει κάτι αν ξεχάσεις ή να σου τακτοποιήσει μια υπόθεση. Δε γίνεται να φύγουμε και να μην αφήσουμε έστω και μια εκκρεμότητα από λάθος... Εύχομαι να βοήθησα. Καλή τύχη\nΈνα έγγραφο Δεν θα ήθελα να πάρω μαζί μου, γι αυτό και η αγωνία μου, το βιβλιάριο υγείας\nτου Ι.Κ.Α. γιατί έχω τις κόρες σε αυτό. Βλέπετε, η οικογένεια θα μείνει προς το παρόν πίσω και δεν θέλω να μείνουν χωρίς περίθαλψη (χτυπάω ξύλο...φτου-φτου)\nΜηνύματα 78\tΤο βιβλιάριο υγείας δεν νομίζω ότι θα το χρειαστείς εδώ, οπότε καλύτερα να το αφήσεις Ελλάδα.\nΜηνύματα 66\tΚαλησπέρα σε όλους!\nAussie μου είχες γράψει σε ερώτηση που είχα κάνει παλαιότερα σχετικά με τη μεταφραστική τα εξής: μαζί μέ κάθε εγραφό σου βάλε και την παρακάτω φόρμα για να μην γίνουν λάθη κατά την μετάφραση καλή επιτυχία !!!!\nKαλημερα,ναι καλά κατάλαβες με κάθε έγραφο που θα μεταφράσεις θα βάλεις μαζί ξεχωριστή φόρμα έτσι θα τους γράφεις εκεί πως θέλεις να μεταφραστούν τα ονόματα και πόσα αντίγραφα ζητάς απο το κάθε έγραφο και αμα κάνουν λάθος σε κάτι με την φόρμα αυτή θα μπορέσεις και να αποδείξεις ο,τι δεν ήσουν λάθος εσυ !!!!! Με κόπο αποκτά κανείς τις γνώσεις !!!\nΜηνύματα 66\tΣ ευχαριστώ πολύ Aussie!\nΜηνύματα 192\tτο βιβλιάριο υγείας του Ι.Κ.Α.


25 κέντρα υποδοχής μεταναστών σε δώδεκα μήνες - Aftodioikisi.gr\n12 Ιουλίου 2012 - 12:23\n25 κέντρα υποδοχής μεταναστών σε δώδεκα μήνες\nΕντείνεται το πρόβλημα της παράνομης μετανάστευσης στη χώρα. Ο αριθμός των παράνομων μεταναστών που συνελήφθησαν το α΄ εξάμηνο του έτους αυξήθηκε κατά 17% σε σχέση με το αντίστοιχο διάστημα πέρυσι. Αυτό προκύπτει από νεότερα στοιχεία του αρχηγείου της ΕΛ.ΑΣ. Για το θέμα, ο νέος υπουργός Δημόσιας Τάξης Νίκος Δένδιας είχε χθες συνάντηση γνωριμίας στις Βρυξέλλες με την επίτροπο αρμόδια σε θέματα Μετανάστευσης Σεσίλια Μάλμστρομ. «Αυτό που πρέπει να κάνουμε είναι να αποδείξουμε ότι μπορούμε να απορροφήσουμε τα κονδύλια, ότι μπορούμε να εκτελέσουμε τις υποσχέσεις μας», δήλωσε ο κ. Δένδιας μετά τη συνάντησή του με την επίτροπο, αναφερόμενος στην αξιοποίηση της ευρωπαϊκής χρηματοδότησης για την υλοποίηση του ελληνικού σχεδίου δράσης για την παράνομη μετανάστευση.\nΤα δεδομένα πάντως μόνο ενθαρρυντικά δεν είναι, καθώς στο διάστημα Ιανουαρίου – Ιουνίου συνελήφθησαν 44.602 παράνομοι μετανάστες αντί 38.061 την αντίστοιχη περίοδο πέρυσι. Το πρόβλημα συνεχίζει να εντοπίζεται στα χερσαία σύνορα με την Τουρκία, όπου συνελήφθη το 47% (!) των παράνομων μεταναστών. Μάλιστα, στο διάστημα Ιανουαρίου – Ιουνίου οι αστυνομικές υπηρεσίες του Εβρου εντόπισαν 20.841 αλλοδαπούς αντί 16.196 το ίδιο διάστημα πέρυσι. Η μεταβολή ισοδυναμεί με αύξηση 28%.\nΠηγές του αρχηγείου αποδίδουν την αύξηση του αριθμού των συλλήψεων, όχι μόνο στην αύξηση των μεταναστευτικών ροών, αλλά και στην ενίσχυση των ελέγχων στα σύνορα. Διαφορετική εικόνα μεταδίδουν οι ίδιοι οι συνοριοφύλακες του Έβρου. Μιλούν ευθέως για συνεχιζόμενη αύξηση των παράνομων μεταναστευτικών ροών προς την Ελλάδα και επισημαίνουν την ανάγκη περιορισμού της δράσης των λαθροδιακινητών. Ωστόσο, οι επιδόσεις της ΕΛ.ΑΣ. στον τομέα αυτό αποδεικνύονται φτωχότερες σε σχέση με πέρυσι. Παρά την αύξηση του αριθμού των αλλοδαπών που το α΄ εξάμηνο του 2012 μπήκαν παράνομα στη χώρα, οι συλλήψεις διακινητών περιορίστηκαν σε σχέση με πέρυσι. Αντί 385 το α΄ εξάμηνο του 2011, μειώθηκαν σε 378 το αντίστοιχο διάστημα φέτος. Ενας ακόμα «δείκτης» του προβλήματος είναι ότι το διάστημα Ιανουαρίου – Ιουνίου συνελήφθησαν, για παράδειγμα, 9.747 Αφγανοί και το ίδιο διάστημα απελάθηκαν 634. Αντίστοιχα, συνελήφθησαν 4.922 υπήκοοι Μπανγκλαντές και απελάθηκαν 538…\nΣτη συνάντησή του χθες στις Βρυξέλλες με τους Ελληνες ευρωβουλευτές, ο κ. Δένδιας προανήγγειλε τη λειτουργία 25 κέντρων πρώτης υποδοχής ανά την επικράτεια μέσα στους επόμενους 12 μήνες συνεχίζοντας την πολιτική του προκατόχου του κ. Μ. Χρυσοχοΐδη. Σε συνέντευξη Τύπου που παραχώρησε ο κ. Δένδιας δήλωσε ότι «δεν τίθεται θέμα αποβολής της Ελλάδας από τη Ζώνη του Σένγκεν σε αυτή τη φάση» και διευκρίνισε πως «θα κάνουμε ό,τι μπορούμε για να προλάβουμε το απίθανο ενδεχόμενο να θέσει το ζήτημα οιοσδήποτε έχει κακές προθέσεις».


Σμαράγδα Καρύδη: Δεν είχα ακούσει για την τόσο μεγάλη βία στον χώρο μας - Newsbeast\n«Ήμουν προφυλαγμένη λόγω του Θοδωρή Αθερίδη»\n«Τους τρέλανα με τον κορονοϊό, μέχρι που κόλλησα. Ήμουν τόσο προσεκτική και μέσα στο παιχνίδι δεν είχα κολλήσει και δεν με είχαν κολλήσει. Υποπτεύομαι ότι το κόλλησα σε κάποιο ιατρείο. Δεν είχα πάει πουθενά, ούτε σούπερ μάρκετ. Πήρα έναν έναν τους παίκτες και τους το είπα. Μου έλεγαν αποκλείεται να έχεις κολλήσει αφού μας απέφευγες. Έκανα 9 μέρες υψηλό πυρετό», είπε αρχικά .\nΥδροστρόβιλος στη Λέσβο: Τεράστιες ζημιές σε παραθαλάσσιους οικισμούς, έπεσαν δέντρα, έφυγαν στέγες\nΣκύλοι που μυρίζουν τον κορονοϊό: Το ντεμπούτο τους έκαναν σήμερα στην Ταϊλάνδη τρία λαμπραντόρ


Μαθήματα ζωής: Γκρινιάρα πεθερά, πώς να την αντιμετωπίσω; - Tromaktiko.gr\n11 Νοεμβρίου 2020 15:18\nΘα έχετε προσέξει πως κουνάνε το κεφάλι τους με κατανόηση και συμπαράσταση η μία στην άλλη, για τα «βάσανα» που έχουν υποστεί! Δεν είναι τυχαίο επίσης πόσα αστεία αλλά και παροιμίες υπάρχουν για τις πεθερές, πχ. «Πεθερά, διαβόλου γέννα».\nΟι περισσότεροι έχουμε δει στις παλιές ελληνικές ταινίες να περιγράφεται η σχέση αυτή.\nΜία σχέση υποτιθέμενης αγάπης αλλά και μίσους, μία σχέση διεκδίκησης του πολυπόθητου γιου αλλά και συζύγου, που βάζει άθελά του τις δύο γυναίκες της ζωής του απέναντι να …κονταροχτυπιούνται για το ποια από τις δύο θα …επιβιώσει στην αγκαλιά του και στη ζωή του.\nΕίναι φαίνεται ένα από τα πολλά κοινωνικά στερεότυπα που υπάρχουν εδώ και αιώνες αλλά και μία πικρή αλήθεια. Μάλιστα, το ωραίο είναι πως η νύφη πολλές φορές υπόσχεται και ορκίζεται ότι δεν θα γίνει και εκείνη σαν τη πεθερά της. Λίγα χρόνια αργότερα όμως, φαίνεται πως μπαίνει εκείνη στο ρόλο εκείνο που προσπαθούσε να αποφύγει…\nΠώς μπορούμε να αντιμετωπίσουμε την γκρινιάρα πεθερά μας; Δείτε το βίντεο που ακολουθεί:\nΕπιμέλεια: Μαρίνα Μόσχα, Ψυχολόγος-Ψυχοθεραπεύτρια, μέλος της Ελληνικής Εταιρείας Αγωγής Ψυχικής και Σεξουαλικής Υγείας\nΦωτιές στην Ελλάδα: Ποιες χώρες στέλνουν βοήθεια από το εξωτερικό – Πότε θα έρθουν\nΦωτιές στη Λάρισα: Υπό έλεγχο οι πυρκαγιές σε Σαραντάπορο και Ανατολή – Επτά «μέτωπα» στη Θεσσαλία\nΦωτιές στην Ελλάδα: Μήνυμα συμπαράστασης του Οικουμενικού Πατριάρχη προς τον ελληνικό λαό\nΦωτιές: «Ευχαριστώ» της Πολιτικής Προστασίας στη Γαλλία για την αποστολή καναντέρ και Πυροσβεστών


Μπαργιώτας: Διαδοχικές παραιτήσεις στο χώρο της υγείας με οσμή σκανδάλων (;) - ILARISSA.GR\nΑρχική Νέα Λάρισα Μπαργιώτας: Διαδοχικές παραιτήσεις στο χώρο της υγείας με οσμή σκανδάλων (;)\nΟι διαδοχικές παραιτήσεις στο χώρο της υγείας αποδεικνύουν το μέγεθος του προβλήματος. Ο βουλευτής Λάρισας της Δημοκρατικής Συμπαράταξης, κ. Κώστας Μπαργιώτας ρωτά τον Υπουργό Υγείας: 1) Αληθεύουν τα δημοσιεύματα του healtweb; Εάν όχι, που αποδίδετε τις διαδοχικές παραιτήσεις στο χώρο της υγείας; 2) Υπάρχουν μία ή αλλεπάλληλες αναθέσεις για προμήθεια υπηρεσιών λογισμικού στον ΕΟΦ από τον συγκεκριμένο προμηθευτή – εξωτερικό συνεργάτη προκειμένου να εκδοθούν Δελτία Τιμών Φαρμάκων; 3) Τι ακριβώς κάνει η υπηρεσία πληροφορικής του ΕΟΦ και το Τμήμα Τιμών του ΕΟΦ για να εκδοθεί Δελτίο Τιμών Φαρμάκων και χρειάζεται και εξωτερικό συνεργάτη; 4) Τι εννοούσε η κ. Αντωνίου, όταν κατέθετε στη Βουλή στο πλαίσιο της Εξεταστικής Επιτροπής για το Φάρμακο ότι η αρμόδια υπηρεσία του ΕΟΦ επί των ημερών της κάνει μόνη της την τιμολόγηση των φαρμάκων; Μόνη της η υπηρεσία με τη βοήθεια εργολάβου έναντι 30.000 ευρώ ή άλλου ποσού ανά Δελτίο Τιμών; Επίσης, ζητά να κατατεθούν οι αμοιβές, η διαδικασία και τα ποσά που δόθηκαν στην εταιρεία ΜΙΜΑΡ από το 2013 μέχρι σήμερα τόσο για τη συντήρηση του μηχανογραφικού προγράμματος GREDIS του ΕΟΦ όσο και αμοιβές για προσφορά υπηρεσιών στην τιμολόγηση φαρμάκων ή άλλα έργα πληροφορικής.\n2) Υπάρχουν μία ή αλλεπάλληλες αναθέσεις για προμήθεια υπηρεσιών λογισμικού στον ΕΟΦ από τον συγκεκριμένο προμηθευτή – εξωτερικό συνεργάτη προκειμένου να εκδοθούν Δελτία Τιμών Φαρμάκων;\nΠροηγούμενο άρθροΠαρουσίαση ποιητικής συλλογής της Χλόης Κουτσουμπέλη στο «Λίντο»\nΕπόμενο άρθροΟ Δήμος Λαρισαίων προσφέρει είδη ιματισμού στο Κατάστημα Κράτησης Λάρισας.


Την πρωτοχρονιάτικη πίτα έκοψε η Κ.Ο.Β Καλαμπάκας του Κ.Κ.Ε. | TaMeteora.gr\nΑρχική ΤΟΠΙΚΑ ΔΗΜΟΣ ΜΕΤΕΩΡΩΝ Την πρωτοχρονιάτικη πίτα έκοψε η Κ.Ο.Β Καλαμπάκας του Κ.Κ.Ε.\nΜε επιτυχία έλαβε χώρα την Κυριακή 19 Γενάρη στο καφέ «Boheme» η κοπή πίτας της Κ.Ο.Β. Καλαμπάκας του Κ.Κ.Ε.\nΗ συμμετοχή των φίλων και συντρόφων αποδεικνύει ότι είναι παρόντες σε κάθε αγώνα και σε κάθε εκδήλωση.\nΠαράλληλα ολοκληρώθηκε η οικονομική εξόρμηση και η κάλυψη του πλάνου.\nΣυνεχίζουμε δυναμικά προετοιμάζοντας τις δυνάμεις μας για την επερχόμενη απεργία για το επικείμενο ασφαλιστικό, καθώς και την προετοιμασία των μπλόκων των αγροτών το επόμενο διάστημα.\nΕΥΧΟΜΑΣΤΕ ΣΕ ΟΛΟΥΣ ΚΑΛΗ ΚΑΙ ΑΓΩΝΙΣΤΙΚΗ ΧΡΟΝΙΑ!\nΠροηγούμενο άρθροΤο πρόγραμμα αναβάσεων της ΟΛΚ για το 2020\nΕπόμενο άρθροΣυναντήθηκε με την Πρόεδρο του Παραρτήματος Τρικάλων της Αντικαρκινικής Εταιρείας ο Δήμαρχος Μετεώρων


Φτιαγμένο με φρεσκοτριμμένη Σίκαλη Ολικής, Λιναρόσπορο και προζύμι, το βιολογικό ψωμί Omega-3 της Biona είναι πλούσιο σε φυτικές ίνες και Ωμέγα 3 λιπαρά οξέα, συμβάλλοντας στη διατήρηση της καλής λειτουργίας της καρδιάς. Δεν περιέχει σιτάρι, γαλακτοκομικά προïόντα, ζάχαρη ή αλάτι.\nΕίναι η τέλεια επιλογή για κάθε διατροφή! Ελαφρύ και μαλακό σε υφή, απολαύστε το με γλυκά ή αλμυρά toppings, απευθείας από το πακέτο ή φρυγανισμένο. Γιατί να μην απλώσετε κρεμώδες φυστικοβούτυρο με ροδέλες μπανάνας ή αβοκάντο, με λεμόνι και ντομάτα;\nΜόλις ανοιχθεί αποθηκεύστε το σε αεροστεγές δοχείο και καταναλώστε εντός 2-3 ημερών. Μπορεί επίσης να διατηρηθεί σε ψυγείο για μέγιστη φρεσκάδα.\nΠλιγούρι Σίκαλης ολικής άλεσης*, νερό, φυσικό προζύμι* (πλιγούρι σίκαλης ολικής άλεσης*, νερό), χρυσός λιναρόσπορος* (5%), θαλασσινό αλάτι. *Προϊόν βιολογικής γεωργίας.\nΓια τα αλλεργιογόνα και τα δημητριακά που περιέχουν γλουτένη βλέπε τα συστατικά με έντονους χαρακτήρες.\nΚωδικός Προϊόντος: Β.20.01.605\nΕτικέτες: Organic, Vegetarian, Vegan, No Added Sugar, Lactose Free, Wholegrain, Superfoods


Διάλεξη 18 Πυρηνοσύνθεση ΙΙ Βοηθητικό Υλικό: Ryden κεφ. 10.3, 10.4, 10.5 Προβλήματα: Ryden, 10.2, ppt κατέβασμα\nΔιάλεξη 18 Πυρηνοσύνθεση ΙΙ Βοηθητικό Υλικό: Ryden κεφ. 10.3, 10.4, 10.5 Προβλήματα: Ryden, 10.2, 10.5.\nΔημοσίευσεΠλούτων Ελευθερόπουλος Τροποποιήθηκε πριν 2 χρόνια\nΠαρουσίαση με θέμα: "Διάλεξη 18 Πυρηνοσύνθεση ΙΙ Βοηθητικό Υλικό: Ryden κεφ. 10.3, 10.4, 10.5 Προβλήματα: Ryden, 10.2, 10.5."— Μεταγράφημα παρουσίασης:\n1 Διάλεξη 18 Πυρηνοσύνθεση ΙΙ Βοηθητικό Υλικό: Ryden κεφ. 10.3, 10.4, 10.5 Προβλήματα: Ryden, 10.2, 10.5\n2 Ορισμένα από τα σημαντικά γεγονότα στην κοσμική ιστορία είναι τα εξής: Σύνοψη Διάλεξης 17 Πληθωριστικό Σύμπαν-Εποχή Ακτινοβολίας (μετάβαση quarks-αδρόνια, πυρηνοσύνθεση)-Εποχή Ύλης (Επανασύνδεση, Αποσύζευξη Φωτονίων)-Εποχή Σκοτεινής Ενέργειας. Η πυρηνοσύνθεση έγινε μερικά λεπτά μετά την Μεγάλη Έκρηξη και η πορεία της καθορίζεται σε σημαντικό βαθμό από τον λόγο αριθμού νετρονίων προς αριθμό πρωτονίων την εποχή εκείνη. Ο λόγος αυτός, μετά το ‘’πάγωμα’’ είναι περίπου ένα νετρόνιο για κάθε πέντε πρωτόνια.\n3 Τα νετρίνα αποσυζεύγνυνται από τα νετρόνια και τα πρωτόνια και ο λόγος νετρονίων προς πρωτόνια μένει σταθερός μετά το ‘‘πάγωμα’’ (“freezeout”) Ένα νετρόνιο για κάθε πέντε πρωτόνια Το πάγωμα του λόγου αριθμών νετρονίων προς πρωτόνια πάγωμα Προσοχή: Το πάγωμα συμβαίνει πολύ πριν τον χρόνο τ n.\n4 Παραγωγή Δευτερίου Φτιάχνοντας Δευτέριο: Προβλήματα: Ασθενής αλληλεπίδραση (μικρή ενεργός διατομή), φράγμα Coulomb για πρωτόνια. Προβλήματα: Ασθενής αλληλεπίδραση (μικρή ενεργός διατομή), χαμηλή πυκνότητα νετρονίων. Ισχυρή αλληλεπίδραση (μεγάλη ενεργός διατομή), κυρίαρχη αντίδραση για δημιουργία δευτερίου.\n5 Παραγωγή Δευτερίου Βέλτιστη Παραγωγικότητα Πυρηνοσύνθεσης: Σύντηξη όλων των νετρονίων με πρωτόνια υποθέτοντας ότι όλα τα πρωτόνια καταλήγουν σε 4 He (2p+2n). Για κάθε 2 νετρόνια υπάρχουν 10 πρωτόνια. Άρα υπάρχει ένας πυρήνας 4 He και περισσεύουν 8 πρωτόνια. Το κλάσμα μάζας Y p είναι ο λόγος της μάζας σε 4 He προς την ολική μάζα. Επομένως: Γενικά αν f=n n /n p <1, Y p,max =2f/(f+1) Η παρατηρούμενη τιμή είναι Y p =0.24. Γιατί αυτή η ασυμφωνία; Κυρίως διότι μερικά νετρόνια μετατρέπονται σε πρωτόνια πρίν προλάβουν να δημιουργήσουν Δευτέριο (D) και μέσω αυτού 4 He. Περισσότερα σχετικά, θα δούμε σύντομα.\n6 Προσεκτική Ματιά στην Παραγωγή Δευτερίου Ο χρόνος είναι ~1sec, τα νετρίνα έχουν αποσυζευχθεί από τα p, n, e και ακολουθούν πορεία όμοια με των φωτονίων μετά την αποσύζευξη. Τα φωτόνια είναι βέβαια ακόμα συζευγμένα στην ύλη και έχουν αρκετή ενέργεια για να συμμετέχουν στο πρώτο βασικό βήμα της BBN. Υποθέτοντας θερμοδυναμική ισορροπία γράφουμε τις εξισώσεις Boltzmann για τα p, n, D και παίρνουμε τον λόγο τους:\n7 Προσεκτική Ματιά στην Παραγωγή Δευτερίου Χρησιμοποιώντας παίρνουμε Για Τ->0 έχουμε μόνο D ενώ για Τ-> έχουμε μόνο n και p. Όπως και η επανασύνδεση έτσι και η παραγωγή δευτερίου είναι μια σταδιακή διαδικασία. Θερμοκρασία Πυρηνοσύνθεσης Τ nuc : Η θερμοκρασία στην οποία τα μισά νετρόνια έχουν συντηχθεί σε πυρήνες D n D =n n. Τότε: Αλλά πόσο είναι το n p ;\n8 Προσεκτική Ματιά στην Παραγωγή Δευτερίου Εδώ εμφανίζεται μια γνωστή μας ποσότητα: ο χρονικά ανεξαρτητος λόγος η βαρυονίων προς φωτόνια. Γνωρίζουμε (από το ‘’πάγωμα’’) ότι την t=1sec 5 από τα 6 βαρυόνια (83%) είναι σε μορφή πρωτονίων. Ξέρουμε ακόμα (από παρατήρηση 4 He) ότι μέχρι το τέλος της πυρηνοσύνθεσης ~75% από όλα τα βαρυόνια είναι ελευθέρα πρωτόνια. Άρα μια καλή εκτίμηση είναι ότι περίπου 80% των βαρυονίων είναι ελεύθερα πρωτόνια. Η τελευταία ισότητα προκύπτει με ολοκλήρωση της ε(ν)/hν σε όλες τις συχνότητας με χρήση της κατανομής μέλανος σώματος.\n9 Προσεκτική Ματιά στην Παραγωγή Δευτερίου Χρησιμοποιώντας: γράφουμε: Θέτοντας: παίρνουμε: Συγκρίνοντας με τον χρόνο ζωής ελεύθερων νετρονίων τ n =890sec βλέπουμε ότι την t=t nuc μόνο ένα ποσοστό exp(-t nuc /τ n )=0.8 των νετρονίων επιβιώνει. Σημαντικά πιο κοντά στην παρατηρούμενη τιμή Y=0.24\n10 Πέρα από το Δευτέριο Επομένως μέχρι την t=200sec έχουμε σχηματίσει σημαντική ποσότητα D. Μετά; Συμβαίνουν διάφορες πυρηνικές αντιδράσεις που παράγουν 3 H και 3 He Ta 3 H και 3 He κατόπιν μετατρέπονται σε 4 He με αντιδράσεις όπως: Όλες αυτές γίνονται μέσω της ισχυρής αλληλεπίδρασης (δεν εμπλέκονται νετρίνα) και επομένως είναι γρήγορες. Μόλις δημιουργηθεί το D μετατρέπεται πολύ γρήγορα σε 4 He.\n11 Πέρα από το 4 He Δεν υπάρχουν ευσταθείς πυρήνες με μαζικό αριθμό A=5. Μικρές ποσότητες 6 Li και 7 Li σχηματίζονται μέσω των αντιδράσεων: Μικρές ποσότητες 7 Be σχηματίζονται μέσω της αντίδρασης: Δεν υπάρχουν ευσταθείς πυρήνες με μαζικό αριθμό A=8. Μόλις σχηματίσουμε D, το He σχηματίζεται γρήγορα αλλά κατόπιν βαρύτεροι πυρήνες παράγονται πολύ πιο αργά και λιγότερο αποτελεσματικά.\n12 Κλάσμα μάζας σαν συνάρτηση του χρόνου Το κλάσμα μάζας Υ για κάθε στοιχείο καθώς το Σύμπαν διαστέλλεται και ψύχεται μπορεί να υπολογισθεί αριθμητικά. Η εξέλιξη και η τελική τιμή των Y εξαρτώνται από τον λόγο η βαρυονίων προς φωτόνια. Η πυρηνοσύνθεση ουσιαστικά ολοκληρώνεται μετά από 1-2 ώρες. Log(κλάσμα μάζας)\n13 Τελικά κλάσματα μάζας σαν συναρτήσεις του η Λόγος η βαρυονίων προς φωτόνια Μεγαλύτερο η αυξάνει την T nuc και οδηγεί σε πυρηνοσύνθεση πιο νωρίς. Έτσι αυξάνεται το κλάσμα μάζας Y του He και μειώνονται τα D και 3 He. To 7Li παράγεται μέσω των σύντηξης 4 He και 3 Η καθώς και με σύλληψη ηλεκτρονίου από το 7 Be Καθώς το η αυξάνεται το πρώτο κανάλι γίνεται λιγότερο αποτελεσματικό ενώ το δεύτερο πιο αποτελεσματικό. Έτσι εξηγείται το ελάχιστο.\n14 Εύρεση του η (και του Ω Β ) από τις παρατηρούμενες σχετικές συχνότητες πρωτογενών στοιχείων Πρωτογενές αέριο: Αέριο που δεν έχει υποστεί πυρηνοσύνθεση στο εσωτερικό άστρων. Η πιο ακριβής μέτρηση είναι ο πρωτογενής λόγος D/H σε διαγαλαξιακά νέφη αερίων όπου δεν έχουν σχηματιστεί άστρα. Συνταγή: Χρήση ενός quasar στο υπόβαθρο και εξέταση των γραμμών απορρόφησης του φωτός καθως διαπερνα το νέφος. Η γραμμή Lyman-a για το Η είναι σε λ H =121.57 nm ενώ αυτή του D σε λ D =121.54 nm Μέτρηση του λόγου των εντάσεων των δύο γραμμών απορρόφησης και εύρεση του η. Έτσι παίρνουμε: Που αντιστοιχεί σε:\n15 Γιατί δεν υπάρχει αντιύλη στο Σύμπαν; Ή Γιατί η=5.5x10 -10 ; Αρχικά: Σούπα quarks και φωτονίων σε θερμοδυναμική ισορροπία μέσω αντίδρασης εξαυλωσης-δημιουργίας ζευγών: Αν ο αριθμός quarks και αντι-quarks ήταν ακριβώς ο ίδιος, όταν το Σύμπαν κρύωσε αρκετά ώστε να μην είναι εφικτή ενεργειακά η παραγωγή ζευγών quarks και αντι-quarks τότε όλα τα ζεύγη θα εξαυλώνονταν αφήνοντας πίσω μόνο μια θάλασσα φωτονίων. Αλλά αν υπήρχε μια αρχική μικρή ασυμμετρία μεταξύ quarks και αντι-quarks τότε η εξαυλωση θα άφηνε πίσω μια ποσότητα από quarks ή από αντι-quarks. Αυτά αργότερα θα οδηγούσαν σ’ ένα Σύμπαν βαρυονίων ή αντιβαρυονίων.\n16 Ο λόγος αριθμών νετρονίων-πρωτονίων κατά το πάγωμα πριν την πυρηνοσύνθεση καθορίζει το κλάσμα μάζας 4 He που παράγεται κατά την πυρηνοσύνθεση. Σύνοψη Κατά την πυρηνοσύνθεση πρωτα δημιουργείται το D και μόλις σχηματίσουμε D, το He σχηματίζεται γρήγορα αλλά κατόπιν βαρύτεροι πυρήνες παράγονται πολύ πιο αργά και λιγότερο αποτελεσματικά. Η εύρεση του η (και του Ω Β ) μπορεί να γίνει από τις παρατηρούμενες σχετικές συχνότητες πρωτογενών στοιχείων Μια αρχική μικρή ασυμμετρία μεταξύ quarks και αντι-quarks μπορεί να οδηγήσει σ’ ένα Σύμπαν βαρυονίων ή αντιβαρυονίων.\nΚατέβασμα ppt "Διάλεξη 18 Πυρηνοσύνθεση ΙΙ Βοηθητικό Υλικό: Ryden κεφ. 10.3, 10.4, 10.5 Προβλήματα: Ryden, 10.2, 10.5."


Τα 10 καλύτερα ξενοδοχεία κοντά σε: Chula Vista Bayside Park\nΤα καλύτερα ξενοδοχεία κοντά σε: Chula Vista Bayside Park, Τσούλα Βίστα\n999 Bayside Pkwy, Τσούλα Βίστα, CA 91910\nChula Vista Bayside Park: Διαβάστε κριτικές\n577 από 1.029 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Chula Vista Bayside Park\n2,7 χλμ. από Chula Vista Bayside Park\n1,2 χλμ. από Chula Vista Bayside Park\n1,5 χλμ. από Chula Vista Bayside Park\n1,6 χλμ. από Chula Vista Bayside Park\n1,7 χλμ. από Chula Vista Bayside Park\n2,0 χλμ. από Chula Vista Bayside Park\n2,2 χλμ. από Chula Vista Bayside Park\n2,4 χλμ. από Chula Vista Bayside Park


Πατσής: «Είχαμε περισσότερες δυνάμεις» – ArenaLarissaGr\nΠατσής: «Είχαμε περισσότερες δυνάμεις»\nσυντάκτης ΔΗΜΗΤΡΗΣ ΑΓΡΑΦΙΩΤΗΣ · 20 Νοεμβρίου 2014\nΜεγάλη σημασίας νίκη πέτυχε το απόγευμα του Σαββάτου η Προοδευτική Ανάβρας, καθώς «απέδρασε» από την έδρα του Αργυροπουλίου με τους τρεις βαθμούς της νίκης, μετά και το εντυπωσιακό 3 – 4.\nΟ τεχνικός της Ανάβρας Άρης Πατσής, μίλησε στο ArenaLarissa.gr για την επιτυχία αυτή απέναντι στην Δόξα Αργυροπουλίου, ενώ αναφέρθηκε και στα νέα παιδιά της Προοδευτικής, αλλά και για την συνέχεια που αναμένεται να έχουν οι «βυσσινί» στο πρωτάθλημα της Α΄1 κατηγορίας.\n«Ήταν ένα φανταστικό παιχνίδι και από τις δύο ομάδες. Πιστεύω πως το Αργυροπούλι ήταν η καλύτερη ομάδα όπου έχουμε αντιμετωπίσει φέτος. Αυτό που μέτρησε πιστεύω πως ήταν οι δυνάμεις των παικτών της Ανάβρας στο δεύτερο ημίχρονο και πήραμε την νίκη», δήλωσε αρχικά ο Άρης Πατσής.\nΓια την απόφαση του να αγωνίζεται η ομάδα με νέους ποδοσφαιριστές: «Όταν είχα ξεκινήσει να χτίζω την ομάδα της Ανάβρας, είχα πει πως θα δουλεύω με νέα παιδιά. Θεώρησα πως τα παιδιά αυτά ήταν έτοιμα για να αγωνιστούν μετά από 3,5 μήνες δουλειάς κι έκρινα πως είναι η κατάλληλη στιγμή να παίξουν. Οι νέοι παίκτες της Ανάβρας το εκμεταλλεύτηκαν και με την στήριξη των έμπειρων ποδοσφαιριστών, παίζουν στα τελευταία παιχνίδια».\nΓια την συνέχεια του πρωταθλήματος: «Βρισκόμαστε σε καλό δρόμο. Αυτό που είχα πει και ήθελα εξ΄αρχής είναι να παίζουμε καλό ποδόσφαιρο. Πρέπει να είμαστε σαν οικογένεια που είμαστε σαν οικογένεια αυτήν την στιγμή και να προωθούνται νέα παιδιά. Στο τέλος να καταφέρουμε να πλασαριστούμε στις πρώτες θέσεις του βαθμολογικού πίνακα και να έχουμε μία άνετη παραμονή».\nΓια το επόμενο παιχνίδι με την Δόξα Ομορφοχωρίου: «Δεν υπάρχει εύκολη ομάδα και εύκολο παιχνίδι σε αυτό το πρωτάθλημα. Θα προσπαθήσουμε να πάρουμε τους τρεις βαθμούς της νίκης. Η βαθμολογία είναι η μόνη διαφορά στο πρωτάθλημα, καθώς οι ομάδες δεν απέχουν πολύ η μία από την άλλη».\nΤέλος, ο ίδιος θέλησε να ευχαριστήσει την διοίκηση της Ανάβρας και ιδιαίτερα τον πρόεδρο των «βυσσινί» κ. Γιάννη Γιαννουλέα: «Θα ήθελα να ευχαριστήσω την διοίκηση της ομάδας και ιδιαίτερα τον πρόεδρο κ. Γιάννη Γιαννουλέα, καθώς είναι κοντά μας συνεχώς σε ότι κι αν χρειαστούμε, ενώ να πω κι ένα μεγάλο ευχαριστώ στον φίλαθλο κόσμο της Ανάβρας που μας στηρίζει συνεχώς».


ΠΑΟΚ: Ξεκαθαρίζει για Πούκι, σταντ μπάι ο Κόντε - Τρέλα για Βέρνμπλουμ που «ψήνεται» - Onsports.gr\nOnsports team\t16 Ιουνίου 2018, 14:33\nΠΑΟΚ: Ξεκαθαρίζει για Πούκι, σταντ μπάι ο Κόντε - Τρέλα για Βέρνμπλουμ που «ψήνεται»\nΟ ΠΑΟΚ θέλει τον Πούκι για την γραμμή κρούσης του, όμως, εάν η απάντηση του αργήσει κι άλλο θα στραφεί στον Κόντε\nΣτον ΠΑΟΚ έχουν συγκεκριμένο πλάνο. Οι προσθήκες που θα γίνουν, κι αυτές δε θα είναι πολλές, να έχουν ολοκληρωθεί πριν η αποστολή αναχωρήσει για την Ολλανδία όπου και θα γίνει το βασικό στάδιο της προετοιμασίας.\nΤι σημαίνει αυτό για την περίπτωση του Τέεμου Πούκι; Πως εάν τελικά ο Φινλανδός καθυστερήσει κι άλλο να δώσει την τελική του απάντηση, τότε ο «δικέφαλος» θα στραφεί σε άλλη λύση. Πιθανότατα του Κόντε από τον ΠΑΣ Γιάννινα που φέρεται να είναι «κλεισμένος» και σταντ μπάι.\nΣε ό,τι αφορά τον Πούκι, η πρόταση που έχει γίνει είναι για τριετές συμβόλαιο με 800.000 ευρώ ετησίως, με τον ΠΑΟΚ να τηρεί στάση αναμονής για την ώρα.\nΟι μεταγραφικές κινήσεις που θα κάνει ο ΠΑΟΚ δε θα είναι πολλές. Από επίσημα χείλη ειπώθηκε πως αυτές θα είναι τρεις ή τέσσερις και έχει ήδη γίνει μία με την απόκτηση του Εβγέν Χατσερίντι.\nΟ άλλος βασικός στόχος του ΠΑΟΚ είναι ο Πόντους Βέρνμπλουμ που και εκείνος δεν έχει απαντήσει για την ώρα. Η νέα βελτιωμένη πρόταση καθώς η επιμονή της ομάδας των ανθρώπων του ΠΑΟΚ να τον αποκτήσουν φαίνεται πως έχει «ψήσει» ακόμα περισσότερο τον Σουηδό. Έτσι δεν αποκλείεται να υπάρξουν πιο άμεσες εξελίξεις για την υπόθεση του Βέρνμπλουμ.\n15 λεπτά πριν Αγνώριστη η Σοφία Μουτίδου! Η αλλαγή στα μαλλιά και τα κιλά που έχασε μέσα στην καραντίνα\n20 λεπτά πριν ΑΕΚ: Επιμένουν οι Σέρβοι για Μιλόγεβιτς - «Υπογράφει για δύο χρόνια»\n29 λεπτά πριν Άρης: Πολύ δύσκολα προλαβαίνει ο Γκάμα!\n39 λεπτά πριν Κρούσματα σήμερα: 3.067 νέα ανακοίνωσε ο ΕΟΔΥ - 91 θάνατοι σε 24 ώρες, στους 824 οι διασωληνωμένοι


Νεκροί ομοφυλόφιλοι το ’80 στις ΗΠΑ, o Freddie Mercury νεκρός το 1991, 32 γυναίκες διασύρονται δημόσια το 2012. Τι κοινό έχουν αυτοί οι άνθρωποι μεταξύ τους, μαζί με εκατοντάδες χιλιάδες ακόμη; Ήταν όλοι τους θετικοί στον ιό HIV.\nΉδη από το 1981 ομοφυλόφιλοι άντρες και χρήστες ναρκωτικών χάνουν τις ζωές τους από PCP (Pneumocystis carinii pneumonia) και από μια επιθετική μορφή καρκίνου. Σύνολο κρουσμάτων: 270. Το ’82 διαπιστώνεται πως τα κρούσματα ανάγονται σε ΣΜΝ και από τότε ξεκίνησε να χρησιμοποιείται ο όρος «AIDS» (acquired immune deficiency syndrome). Εν συνεχεία, άρχισαν να ασθενούν ετεροφυλόφιλα άτομα και σταδιακά ο ιός έκανε την εμφάνισή του και στην Ευρώπη.\nΤον Σεπτέμβρη του 1991, ο Freddie Mercury ανακοινώνει ότι πάσχει από τον ιό του AIDS. Μια μέρα αργότερα, η φωνή των Queen και ο μοναδικός αυτός καλλιτέχνης χάνει τη μάχη με τον ιό.\nΤο 2012, 32 οροθετικές γυναίκες λιντσάρονται δημόσια, με τις κεφαλίδες να δηλώνουν περίτρανα -και χωρίς καμία απολύτως απόδειξη- ότι οι ναρκομανείς και οροθετικές αυτές γυναίκες (εκδιδόμενες, όπως τις χαρακτήρισαν) σκόπιμα μετέδιδαν τον ιό σε ανυποψίαστους οικογενειάρχες. Ναι, οι γυναίκες αυτές ήταν ναρκομανείς, μα καμία απόδειξη δεν είχαν ότι «εκδίδονταν για τη δόση τους». Οι περισσότερες, μάλιστα, δεν ήξεραν καν πως είναι φορείς. Η όλη ιστορία των γυναικών θα μπορούσε να απασχολήσει άλλο άρθρο, μα φτάνει να πούμε πως καθ’ όλη τη διάρκεια της κράτησής τους (στην προεκλογική αυτή περίοδο) κρατούνταν (οι οροθετικές, τονίζω) στην ίδια πτέρυγα με τους φυματικούς. Οι φύλακες τις πλησίαζαν με στολές και μάσκες, τις περιγελούσαν και τα ΜΜΕ ανερυθρίαστα εξέδιδαν διαρκώς τις φωτογραφίες τους. Όλα αυτά για να αθωωθούν παμψηφί αργότερα. Κάποιες από αυτές πέθαναν και οι υπόλοιπες έζησαν για να δουν τη δικαίωσή τους να έρχεται 4 χρόνια μετά, το Δεκέμβρη του 2016.\nΠλέον, ο ιός μοιάζει να είναι αντιμετωπίσημος, καθώς πολλές φαρμακευτικές θεραπείες αναστέλλουν τον ιό και αυτός είτε αργεί, είτε δεν εκδηλώνεται ποτέ στον φορέα. Μα τι γίνεται με εκείνους που δεν έχουν τους πόρους για να λάβουν τη θεραπεία; Τι γίνεται με τους ναρκομανείς, τους άστεγους, τα παιδιά του Τρίτου Κόσμου και όλους εκείνους τους ανθρώπους του περιθωρίου που είναι -μέσα στ’ άλλα- και οροθετικοί; Τα άτομα αυτά, οι συμπολίτες μας, που μπορεί καθημερινά να περνάμε αδιάφορα δίπλα τους, πεθαίνουν χωρίς καμία ελπίδα θεραπείας.\nΛίγο πολύ όλοι φαίνεται να ξέρουμε περί τίνος πρόκειται, μα λίγοι συνειδητοποιούμε τον τρόπο με τον οποίο κολλάει ο ιός. Χρειάζεται αίμα, σωματικά υγρά, χρειάζεται κάποια πρόσβαση στο σώμα σου. Οι περισσότεροι άνθρωποι αντιμετωπίζουν τους οροθετικούς σαν λεπρούς. Αποφεύγουν την οποιαδήποτε κοινωνική συναναστροφή, σα να επρόκειτο να κολλήσουν. Μήπως αυτό ανάγεται στην ελλειπή πληροφόρηση των πολιτών;\nΦρόντισε κι εσύ, λοιπόν, να ενημερωθείς όσο το δυνατόν περισσότερο. Παρακάτω μερικές επιλεγμένες ταινίες που μιλούν ανοιχτά για το AIDS.\nΤαινίες που μιλούν για το AIDS:\nH 1η Δεκέμβρη, ως Παγκόσμια ημέρα του AIDS, μπορεί να σταθεί αφορμή για ενημέρωση και ενεργοποίηση. Μην εγκαταλείπεις τον συνάνθρωπό σου τη στιγμή που σε έχει ανάγκη, ούτε να τον παραγκωνίζεις. Ψάξε, διάβασε, μοιράσου.\nPhotography Credits: Μαίρη Τζέιν\n©Μαίρη Τζέιν, Topicαπ 1/12/18\nΜία απάντηση στο “1η Δεκέμβρη| Ενημερώσου, μάθε, αγκάλιασε.”\n1 Δεκεμβρίου 2020 στο 14:30\nReblogged στις Topicap.


Αναγνωριση ριζας - Γενικά περί γλυκού νερού - Aquazone Portal\n, Δεκ 30 2009 16:27\nΚαταχωρήθηκε 30 Δεκέμβριος 2009 - 16:27\nΠαιδια πηρα σημερα αυτη τη ριζα αλλα δε ξεραν να μου πουν τι ειδος ειναι, οποιος γνωριζει ας μας φωτισει. Στο Pet Shop μου ειπε η υπαλληλος οτι αυτη η ριζα δε βγαζει πολυ κιτρινιλα αλλα ποιος την πιστευει...Εγω το βραστο νερακι μου θα το βαλω..\nΚαταχωρήθηκε 30 Δεκέμβριος 2009 - 16:35\nΞεχασα να βαλω φοτο http://img163.images...96/snc00644.jpg\nΕμμμμ.... Ποια ρίζα!?!?!?!?\nΚαλύτερα να μην την βράσεις. Χανεις όλα τα θετικά στοιχεία του ξύλου. Επίσης για να μην σου βγάλει καθόλου κιτρινίλα... στα ενυδρεία περνάει κανένας χρόνος μέχρι να "καθαρίσουν" τελείως. Εσύ θα πρέπει να βράζεις..... για κανα δύο βδομαδες.... Ψάξε λίγο εδώ μέσα, γιατί έχουν γραφτεί αρκετά περι βρασίματος ξύλων.\nΚαταχωρήθηκε 30 Δεκέμβριος 2009 - 16:37\nτι ωραια ριζα!! ξεπληνε την και μπλουμ!\nκαι τι εγινε αν βγαλει κιτρινιλα δηλαδη?\nθα εχεις και ενα μινιμαλ ενυδρειο! Επιστροφή στην κορυφή\nΚαταχωρήθηκε 30 Δεκέμβριος 2009 - 16:42\nΔεν εννοω να την βρασω οπως τα μακαρονια Απλα να την αφησω σε βραστο νερο κανα 24ωρο...αν και θελω να την βουτιξω τωρα γιατι ειναι πανεμορφη.\nΚαταχωρήθηκε 30 Δεκέμβριος 2009 - 16:49\nΡε φιλαρακι...Που πουλανε τετοιες ριζεεεες????? είναι φανταστική..!!μακάρι ι κιτρινίλα που έχω στο ενυδρείο μου να κρατούσε για πάντα,και εσύ θέλεις να τη διώξεις?? Επιστροφή στην κορυφή\nΚαταχωρήθηκε 30 Δεκέμβριος 2009 - 16:55\nΤην πηρα απο γνωστη αλυσιδα Pet Shop στην Ηλιουπολη, δυστυχως δεν εχει αλλη και αυτη μεσα σε ενα αδειο ενυδρειο την ειχε και τη ρουπωσα Αν θες παραπανω πληροφοριες για το καταστημα στειλε μου πμ να σου απαντησω...\nΔεν ηξερα οτι ειναι της μοδας η κιτρινιλα Ωστε φετος φοριεται το κιτρινο , εγω νομιζα οτι την αποφευγουμε Επιστροφή στην κορυφή\nΚαταχωρήθηκε 30 Δεκέμβριος 2009 - 18:37\nΕίναι Red Moorwood, και όντως δεν βγάζει πολύ κιτρινίλα, τουλάχιστον οι δικές μου δεν έβγαλαν. Πρέπει να έχει και στον Υδάτινο Κόσμο, τις δικές μου από εκεί τις πήρα.\nΚαταχωρήθηκε 30 Δεκέμβριος 2009 - 18:54\nAlpha δηλαδη να την ξεπλυνω και να την βαλω μεσα η να την αφησω στο νερο κανα 1-2 μερες και μετα?\nΚαταχωρήθηκε 30 Δεκέμβριος 2009 - 19:10\nΞεπλυνε την καλα να φυγουν οι Σκονες και μπλουμ στο ενυδριο Επιστροφή στην κορυφή\nΚαταχωρήθηκε 30 Δεκέμβριος 2009 - 19:28\nΤην κιτρινιλα την θελω εγω, μην την πεταξεις!! Αλλοι πληρωνουν για την κιτρινιλα!! και εσυ την πετας?? Επιστροφή στην κορυφή\nΚαταχωρήθηκε 30 Δεκέμβριος 2009 - 19:32\nΡε παιδια αυτου του ειδους τα ξυλα δε υποτιθεται οτι πρεπει να βουλιαζουν? Εμενα ανεβαινει στην επιφανεια Ξερω οτι ειναι ξυλο και οτι απο μικρα παιδια μας εχουν μαθει οτι επιπλεει στο νερο αλλα νομιζω οτι αυτα τα ξυλα πρεπει να μενουν στο βυθο...κανω λαθος?\nΚαταχωρήθηκε 30 Δεκέμβριος 2009 - 19:44\nΘα ποτισει σε λιγα λεπτα,λιγες ωρες,λιγες μερες,μπορει και μηνα αλλα θα βουλιαξει μην ανυσηχεις\nΚαταχωρήθηκε 30 Δεκέμβριος 2009 - 19:50\nOK..θα χωσω μια πετρα αναμεσα τωρα για να το κραταει κατω και δοκιμασω σε κανα μηνα να την βγαλω και βλεπω..thanks so far! Επιστροφή στην κορυφή\nΚαταχωρήθηκε 30 Δεκέμβριος 2009 - 19:52\nEγω τετοιες ριζες εχω στο ενυδρειο μου και δεν βγαζουν καθολου κιτρινιλα!Για να βουλιαξουν εγω τις εβρασα για 2-3 ωρες σε κατσαρολα στο ματι της κουζινας και βουλιαξαν κατευθιαν!!\nΚαταχωρήθηκε 30 Δεκέμβριος 2009 - 20:01\nEγω τετοιες ριζες εχω στο ενυδρειο μου και δεν βγαζουν καθολου κιτρινιλα!Για να βουλιαξουν εγω τις εβρασα για 2-3 ωρες σε κατσαρολα στο ματι της κουζινας και βουλιαξαν κατευθιαν!!Για αυτο φιλε μου δεν σου εβγαλαν καθολου κιτρινιλα...\nΚαταχωρήθηκε 30 Δεκέμβριος 2009 - 20:38\nΓια αυτο φιλε μου δεν σου εβγαλαν καθολου κιτρινιλα... Καλα δεν ειναι μοπανι η μαγκροβια για να εχει πολυ κιτρινιλα. Το συγκεκριμενο ειδος δεν βγαζει πολυ εως καθολου!! Φαινεται και απο το χρωμα του!!


ΠΑΟΚ: Η ώρα για το πρώτο μεταγραφικό report του Αμπέλ Φερέιρα | Έθνος\nΑΘΛΗΤΙΣΜΟΣ 05.07.2019 09:30\nΟ Πορτογάλος τεχνικός καλείται σύντομα να καταθέσει την άποψή του για το ρόστερ και τις μεταγραφικές ανάγκες\nΗ ώρα της πρώτης κρίσης του Αμπέλ Φερέιρα δεν θα αργήσει να έρθει, καθώς τα χρονικά περιθώρια είναι στενά. Ο Πορτογάλος τεχνικός θα έχει από σήμερα (Παρασκευή 5/7) στη διάθεσή του όλους τους ποδοσφαιριστές του ΠΑΟΚ, με τον Κάρολ Σβιντέρσκι να είναι το τελευταίο κομμάτι του παζλ. Ο Πολωνός, αφού τις προηγούμενες ημέρες ενημερώθηκε για όλα όσα έχουν συμβεί κατά την απουσία του λόγω συμμετοχής στην τελική φάση του Ευρωπαϊκού πρωταθλήματος Κ21, συζήτησε με τους επιτελείς και αποφασίστηκε να επιστρέψει νωρίτερα στις προπονήσεις προκειμένου να μπει και εκείνος στο «μικροσκόπιο» του νέου κόουτς της ομάδας.\nΟλα αυτά σε μια θέση που με την πρόσληψη του Φερέιρα, η συζήτηση για το ενδεχόμενο απόκτησης επιθετικού ήρθε και πάλι στο τραπέζι. Βέβαια, αυτό συμβαίνει σε θεωρητικό επίπεδο, διότι την εντολή θα τη δώσει -αν το αποφασίσει- ο ίδιος, ο οποίος έχει στη διάθεσή του και μια σειρά ποδοσφαιριστών που μπορούν να αγωνιστούν ως δεύτεροι επιθετικοί όπως είναι οι Στοχ, Πέλκας, Λάμπρου.\nΣτη μεσαία γραμμή, η ανάγκη προσθήκης ήταν ήδη καταγεγραμμένη πριν από την αλλαγή στην τεχνική ηγεσία, και η κουβέντα δεν αφορά μόνο τον Σέρτζιο Ολιβέιρα. Σε αυτό το μέτωπο, οι τελευταίες πληροφορίες αναφέρουν πως οι «ασπρόμαυροι» περιμένουν να ακούσουν από την Πόρτο τις σκέψεις για τον 26χρονο εσωτερικό μέσο. Είναι δεδομένο πως τα 12 εκατ. ευρώ που ζητούσαν οι Δράκοι τον Ιανουάριο έχουν μειωθεί, όμως ακόμα και αν ο πορτογαλικός σύλλογος πέσει στα μισά, και πάλι μιλάμε για ένα ποσό-ρεκόρ για τα δεδομένα του «Δικεφάλου του Βορρά». Κάτι που στην παρούσα βάση δεν είναι βέβαιο ότι θα συμβεί.


Οι καλλιτέχνες – τεχνίτες της Seat – e-volos\nΟι καλλιτέχνες – τεχνίτες της Seat\nΕξετάζουν σχολαστικά κάθε καλούπι που βγαίνει από το χυτήριο. Τα μάτια τους και τα χέρια τους είναι αυτά που εξασφαλίζουν την τέλεια κατασκευή και εφαρμογή της πόρτας. Πριν την έναρξη της συναρμολόγησης ενός οχήματος, πραγματοποιούν περισσότερες από 2.000 δοκιμές.\n«Αισθάνομαι υπερήφανος όταν βλέπω ένα νέο μοντέλο στον δρόμο και αναγνωρίζω τα τμήματα του αμαξώματος. Είναι άψογα και αυτό οφείλεται στη δουλειά που κάνουμε», δήλωσε ο Barba.\nΤελευταία ενημέρωση: Παρασκευή, 13 Δεκεμβρίου 2019, 11:15\n«Δεν αποδεχόμαστε την άρνηση της Γερμανίας να μας αποδώσει τις γερμανικές αποζημιώσεις»


ΑΠΟΨΗ: Αν το ΠΝ θέλει "Ενδιάμεση Λύση", ας είμαστε ειλικρινείς, μόνο Ticonderoga μπορεί να αποκτήσει. Τι σημαίνει αυτό; - Naval Defence\nΑρχική ΑΠΟΨΕΙΣ ΑΠΟΨΗ: Αν το ΠΝ θέλει "Ενδιάμεση Λύση", ας είμαστε ειλικρινείς, μόνο Ticonderoga...\nΑΠΟΨΕΙΣΕκσυγχρονισμός του ΣτόλουΕΞΟΠΛΙΣΜΟΙΕΠΙΚΑΙΡΟΤΗΤΑΠΟΛΕΜΙΚΟ ΝΑΥΤΙΚΟ\nMEDITERRANEAN SEA (Aug. 26, 2020) The Ticonderoga-class guided-missile cruiser USS Philippine Sea (CG 58) transits the Mediterranean Sea, Aug. 26, 2020. Philippine Sea is currently deployed to the U.S. 6th Fleet area of operations in support of regional allies and partners and U.S. national security interests in Europe and Africa. (U.S. Navy photo by Mass Communication Specialist 2nd Class Indra Beaufort)\nΣτην ιστοσελίδα και στο περιοδικό έχουμε ασχοληθεί εκτενώς με το θέμα της πιθανής “ενδιάμεσης” λύσης για το Πολεμικό μας Ναυτικό. Πρώτοι είμασταν αυτοί που γράψαμε για τη λύση των αυστραλιανών φρεγατών O.H.Perry (Adelaide class), σαν πρόταση απλά, οδηγούμενοι από την λογική και μόνο, και πραγματικά, λίγους μήνες μετά, αποκαλύφθηκε πως το ΠΝ ήταν σε συζητήσεις με την κυβέρνηση της Αυστραλίας για την παραχώρηση των δυο τελευταίων πλοίων της κλάσης. Τελικά οι συζητήσεις δεν οδήγησαν σε κάποιο αποτέλεσμα, και οι δυο Adelaide κατέληξαν στη Χιλή.\nΤο άλλο πρόγραμμα που είχε προχωρήσει σημαντικά σε πολιτικό επίπεδο, σαν μια έτερη ενδιάμεση λύση, ήταν αυτό δυο φρεγατών κλάσης FREMM από τη Γαλλία. Παρά το γεγονός ότι τότε η Υπουργός Άμυνας εξέθεσε τον ΥΦΕΘΑ, λέγοντας πως δεν τίθεται θέμα, έχουμε γράψει επανειλλημένως πως το θέμα ήταν υπαρκτό, και είχε συμφωνηθεί μεταξύ του προηγούμενου πρωθυπουργού Α. Τσίπρα και του Γάλλου προέδρου Εμ. Μακρόν. Το πιθανότερο είναι πως μάλλον αντέδρασαν οι έτεροι δανειστές μας, καθώς τότε ακόμη είμασταν υπό το καθεστώς Μνημονίων.\nΕίναι κοινό μυστικό πως το ΠΝ ανέκαθεν ήθελε από 2 ως 4 αντιτορπιλικά κλάσης Arleigh Burke, και μάλιστα το πρώτο αίτημα έγινε το 2012 (ή και πιο πριν). Φυσικά το USN δεν θα αποχωριζόταν 2 από τα κύρια πλοία του, τη στιγμή που μάλιστα που τα Arleigh Burke, μαζί με τα Ticonderoga, είναι τα μόνα πλοία που μπορούν να επιχειρήσουν και προστατεύσουν τον εαυτό τους στα περισσότερα θέατρα επιχειρήσεων του πλανήτη. Δεν είναι τυχαίο που βλέπουμε μεμονομένα αντιτορπιλικά του τύπου να πλησιάζουν την Κίνα ή να μπαίνουν στη Μαύρη Θάλασσα. Το USN, μετά το USS Stark και το σχετικό περιστατικό, δεν ξαναστέλνει πλοίο χωρίς δυνατότητες επιπέδου αντιτορπιλικού και άνω, σε περιοχές θερμές όπως ο Περσικός Κόλπος, χωρίς συνοδεία. Ίσως να το κάνει μόνο με τις FFG(X) στο μέλλον.\nTAIWAN STRAIT (Feb. 15, 2020) Ticonderoga-class guided-missile cruiser USS Chancellorsville (CG 62) conducts normal underway operations transiting from the East China Sea to the South China Sea. Chancellorsville is forward-deployed to the U.S. 7th Fleet area of operations in support of security and stability in the Indo-Pacific. (U.S. Navy photo by Mass Communication Specialist 1st Class Gregory N. Juday)\nΚι όμως πέρσι οι ΗΠΑ φάνηκαν θετικές στο ενδεχόμενο παραχώρησης 1 συν 1 αντιτορπιλικών Arleigh Burke στο ΠΝ πέρσι στο τέλος του έτους. Το τι συνέβη θα το γράψουμε σε νέο άρθρο, όταν θα έχουμε όλα τα στοιχεία επιβεβαιωμένα, και θα έχει και κάποια αξία. Πάντως, η έλευση του κορωνοϊού, η αδυναμία μετάβασης του ΥΠΕΘΑ στην Ουάσινγκτον, καθώς και άλλων υψηλόβαθμων επιτελών (ΑΓΕΕΘΑ, ΑΓΕΝ) δεν βελτίωσε πολύ την κατάσταση. Η Ελλάδα όμως, από το τέλος του 2019 είχε ήδη plan B, ξεκαθαρίζοντας πως αν δεν γίνουν διαθέσιμα ΑΒ, θα μπορούσε να αποδεχτεί πλοία κλάσης Ticonderoga.\nΤα Ticonderoga, αν και είναι αυτό που λέμε overkill, είναι ένα πλοίο που έχει απασχολήσει πολύ το ΠΝ. Αν δεν υπήρχε θέμα Ενδιάμεσης Λύσης, το πλοίο θα ήταν μόνο στα βιβλία του ΠΝ, αλλά τώρα πια, με τη Γαλλία να μην έχει η ίδια αρκετά πλοία για το δικό της ΠΝ, η μόνη χώρα που μπορεί να βοηθήσει είναι οι ΗΠΑ με διαθέσιμα πλοία. Και γιατί να μην το κάνει άραγε, από τη στιγμή μάλιστα που όπως λένε συνεχώς οι αμερικανοί αξιωματούχοι, οι σχέσεις ΗΠΑ-Ελλάδος είναι οι καλύτερες δυνατές.\nΤα πλοία του USN δεν είναι πολλά σε κλάσεις, απλά είναι πολλά σε αριθμό. Αν και πριν καμία δεκαετία θα μπορούσε ακόμη να μας απασχολήσει η κλάση O.H.Perry, σήμερα όσα πλοία έχουν μείνει έχουν μετατραπεί σε OPV, με ελάχιστες δυνατότητες. Συνεπώς, είτε LCS θα πρέπει να δούμε, είτε ΑΒ, είτε τα Tico… Ας βγάλουμε για λόγους που θα εξηγήσουμε στο μέλλον εκτός τα ΑΒ, κι ας πάμε σε πρώτη φάση τα LCS 1 και 3. Αυτά που σκοπεύει να αποσύρει το USN.\nΞέρουμε γιατί τα αποσύρει το USN; Μα γιατί είναι τα πρώτα πλοία της κλάσης, τα πλοία πάνω στα οποία η κλάση έλυσε όλα τα προβλήματά της. Το LCS 1 είναι μάλιστα πλοίο δοκιμών, και οι μετατροπές που έχει υποστεί, οι δοκιμές κοκ το έχουν καταστήσει ασύμφορο ακόμη και για το USN. Γιατί λοιπόν να πάμε να πάρουμε το πρώτο πλοίο μιας κλάσης, και μάλιστα αυτό που έβγαλε και το “κακό” όνομα στην κλάση. Το LCS 3 έχει αρκετές βελτιώσεις, αλλά αν θέλουμε κάποιο πραγματικά αποβλημάτιστο LCS Freedom θα πρέπει να πάμε στο LCS 5 και μετά. Κι αυτό, για να πάρουμε κάποιο πλοίο που θα πρέπει να το επανεξοπλίσουμε με κάποιο πυροβόλο Oto Melara 76 mm και κάποιον εκτοξευτή Mk41. Μάλλον δεν αξίζει τον κόπο.\nΔεν είναι δύσκολο λοιπόν να καταλάβουμε πως η μόνη διαθέσιμη επιλογή, ειδικά αν θέλουμε άμεσα κάποιο πλοίο, είναι κάποιο Ticonderoga. Θεωρούμε πως οι ΗΠΑ έχουν αποφασίσει να τα αποσύρουν αργά μέσα σε διάστημα περίπου 15 ετών από σήμερα. Το πλοίο είναι ίσως το καλύτερα εξοπλισμένο πολεμικό του πλανήτη, με δυο πυροβόλα των 5 in και 122 cells σε εκτοξευτές Mk41. Αν το κάνουμε “τάληρα” ή ESSM, μιλάμε μέχρι και για 488 (!) ESSM. Φυσικά ποτέ δεν θα γινόταν μια τέτοια φόρτωση, απλά θέλουμε να σας δώσουμε το μέγεθος του οπλισμού.\nΟμολογούμε πως on second thought, η λύση Ticonderoga δεν είναι η βέλτιστη για το ΠΝ. Ένα πλοίο που θα απαιτήσει την απόσυρση όχι δυο, ούτε καν τριών, αλλά μάλλον 4 φρεγατών Kortenaer για να βρεθούν πληρώματα (ναι, τα πλοία μας θέλουν και πληρώματα…), ενώ θα απορροφήσει κονδύλια συντήρησης επιπέδου Στόλου σκαφών επιφανείας (ΟΛΩΝ των σκαφών επιφανείας). Αυτό βέβαια δεν σημαίνει πως δυο Τίκο δεν μπορούν να αντιμετωπίσουν, τελείως μόνα τους, όλες τις εχθρικές Ένοπλες Δυνάμεις. Και εννοούμε όχι μόνο τον εχθρικό στόλο, αλλά και την Αεροπορία ή τις δυνάμεις του Στρατού που θα προσπαθήσουν να φτάσουν στο Καστελόριζο. Τα δε 4 MH-60R θα μπορέσουν μια χαρά να αντιμετωπίσουν και τα όποια εχθρικά υποβρύχια…\nΧρειάζεται η Ελλάδα τέτοια πλοία; Μάλλον όχι. Αλλά αν δεν έχεις κάτι άλλο, τι θα κάνεις; Αν κάποιος ζει στους Θρακομακεδόνες, και πρέπει να κατεβαίνει κάθε μέρα στον Πειραιά για δουλειά, θα πάρει την σε ευκαιρία από τον γείτονα, μεταχειρισμένη Porsche 20ετίας που έχει στο γκαράζ, παρά το κόστος σε καύσιμο και συντήρηση. Η άλλη λύση φυσικά είναι να παραιτηθεί από τη δουλειά του; Κάπως έτσι μάλλον θα πρέπει να το σκεφτούμε, και μάλλον έτσι το βλέπει ή θα αναγκαστεί να το δει το ΠΝ.\nΤα πλοία θα μείνουν σε υπηρεσία με το USN τουλάχιστον για 15 χρόνια ακόμη. 22 πλοία, που τα βλέπουμε να αποσύρονται αρκετά αργά… Αυτό σημαίνει πως θα υπάρχει γραμμή υποστήριξης για άλλα 15 ή και 20 χρόνια, ενώ σύντομα θα υπάρξουν και μεταχειρισμένα πλοία για απόδοση ανταλλακτικών. Αν είχαμε παραλάβει FREMM-HN που σχεδιάζαμε το 2008, τώρα τα Tico θα μας ήταν άχρηστα. Αν όμως σκεφτούμε πως η αμέσως επόμενη επιλογή μας είναι να κρατήσουμε τις μη εκσυγχρονισμένες S, που θα αμυνθούν με Sea Sparrow, τότε μήπως αξίζει να το ξαναδούμε;\nΠόσο θα κοστίσουν στο Ναυτικό της Αιγύπτου οι δυο ιταλικές FREMM;\nΟικονομοτεχνικά οι ΗΠΑ δεν έχουν να χάσουν. Ειδικά αν συνδυαστεί η παραχώρηση με κάποια παραγγελία MMSC και φυσικά με ταυτόχρονο εκσυγχρονισμό των φρεγατών κλάσης ΜΕΚΟ200ΗΝ. Αυτό σημαίνει πως το ΠΝ θα μπορέσει να κερδίσει χρόνο, και να αποκαταστήσει την ισορροπία δυνάμεων στην Ανατολική Μεσόγειο. Ταυτόχρονα, δεν θα χρειαστεί να εκσυγχρονίσει τα πλοία, όπως κάνει το USN, αλλά να τα αποσύρει στο τέλος της δεκαετίας χρήσης ή της 15ετίας, με ταυτόχρονη παραλαβή κάποιων FFG(X). Τότε το σχέδιο της FFG(X) θα έχει λύσει τα όποια προβλήματά του, και θα είναι απόλυτα αξιόπιστο πλοίο. Τότε θα είναι και η στιγμή της απόκτησής του από το ΠΝ.\nΈχουμε διαπιστώσει πως πολλοί θεωρούν πως ένα πλοίο που πέφτει στο νερό είναι απροβλημάτιστο. Θεωρούν πως αν παίρναμε την πρώτη [email protected], αυτή θα ήταν άμεσα αξιόμαχη. Δεν μπορεί να συμβεί αυτό, δεν συμβαίνει. Το USN ήταν χαζό που έκανε τις LCS 1 και 2, πειραματόζωα; Έτσι έλυσε όλα τα προβλήματα. Και πλέον η κλάση είναι απροβλημάτιστη. Θυμούνται οι αναγνώστες μας τα προβλήματα των υποβρυχίων 214ΗΝ; μέχρι που “έγερναν”. Τώρα τι λέμε; πως έχουμε τα καλύτερα υποβρύχια στον κόσμο. Και βέβαια, οι Τούρκοι θα τα παραλάβουν με λυμένα τα προβλήματά τους…\nΠιστεύουν κάποιοι πως οι ΤΠΚ Super Vita, μόλις έπεσε η πρώτη στο νερό, ήταν όλα τέλεια; ή χρειάστηκαν ατελείωτες δοκιμές συστημάτων, όπλων κοκ για να γίνει το πλοίο αξιόμαχο; Ας μην πούμε περισσότερα, αλλά ας είμαστε σαφείς, ούτε οι Super Vita δεν ήταν απροβλημάτιστες στην αρχή. Αυτό συμβαίνει πάντα, και το USN, το ξέρει καλά. Το ξέρουν και οι Γάλλοι, γιαυτό και φτιάχνουν πλοία με τους Ιταλούς κι όχι μόνο, για να λύνουν συλλογικά τα προβλήματα. Το ΠΝ λοιπόν, θα πάει ίσως στις χωρίς προβλήματα πλέον MMSC άμεσα, και θα περιμένει να λύσουν τα προβλήματά τους οι FFG(X) στο μέλλον. Τότε θα μπορέσει να τις παραγγείλει. Στο ενδιάμεσο, το μόνο πλοίο που βλέπουμε σαν μια πιθανή επιλογή Ενδιάμεσης Λύσης, είναι τα Ticonderoga.\nTo τι θα γίνει δεν το ξέρουμε. Εμείς στον Ειδικό Τύπο γνωρίζουμε ελάχιστα, κι όπως απέδειξε η ιστορία με τα Rafale, υπάρχουν και πράγματα που απλά δεν τα ξέρουμε γιατί δεν πρέπει να τα ξέρουμε. Η πολιτική και η στρατιωτική ηγεσία έχουν μπροστά τους όλες τις επιλογές και τα ενδεχόμενα. Απλά, αυτό που έχουμε μάθει είναι πως η λογική δεν μπορεί να ηττηθεί. Αυτός είναι και ο λόγος που έχουμε πέσει τόσες φορές “μέσα”. Μέχρι και την περίπτωση των 18 Rafale αντί των 2 [email protected] είχαμε γράψει σαν σενάριο εργασίας! Η λογική λοιπόν μας στρέφει, υποχρεωτικά και μη, προς τα Tico. Με ή χωρίς MMSC, πριν από τις FFG(X), τα Tico φαίνεται να είναι η μια και μοναδική μας επιλογή.\nΠροηγούμενο άρθροΠόσους πυραύλους NSM θέλει να αποκτήσει (αρχικά) η Ρουμανία\nΕπόμενο άρθροΝέες ναυπηγήσεις ή αναβαθμίσεις πλοίων; Το Γερμανικό παράδειγμα\nGiorgos Papageorgiou - 3 Δεκεμβρίου, 2020 0\nNavalDefence - 2 Δεκεμβρίου, 2020 2\nΑρα δηλαδη κατι ξερετε για την τελικη τυχη των bel? Γιατι, υπο το πρισμα των υπολογισμων επισης, δεν βγαινει μαλλον σχημα bel και mmsc-MEKO upgrade-Tico …. Συν την αναφορα στο προφητικο αρθρο αποψη Rafale εναντι Bel.\nKαι το ερωτημα επισης εμεινε αναπαντητο, πως θα εισαγει το ΠΝ τις Tico σε υπηρεσια? Αναφορα στα σημεια που αναφερει το αρθρο (επανδρωση, κοστος, κλπ)\nΤι εγιναν οι υπολοιπες προτασεις αμεσης ενισχυσης? (αγγλια, ισπανια, γερμανια, ιταλια) Πως διαγραφονται απο την λιστα?\nΠερί λογικής ο λόγος λοιπόν…\nΟι πρώτες MMSC που θα μας πασάρουν κατασκευασμένες με το Ελληνικό μπάτζετ δεν θα έχουν προβλήματα, ενώ θα έχουν προβλήματα οι FFG με όλο το μπάτζετ του USN να επενδύει πάνω του. Δεν μου φαίνεται να πατάει στην λογική το συμπέρασμα. Το παραπάνω συμπέρασμα ισχύει μόνο εάν κάνουμε το χατήρι των Τούρκων μέσω ΗΠΑ, να κατασκευάσουμε δηλαδή πλήρως συμβατικό πλοίο.\nΕνδιάμεση λύση δεν υπάρχει γιατί υπάρχουν ενδιάμεσες λύσεις. Μπορεί στο άρθρο να υπάρχει μονόδρομος αλλά υπάρχουν κι άλλοι δρόμοι:\nΑπό την στιγμή που δεν έχουμε καταλήξει στο ποιος θα εκσυγχρονίσει τις ΜΕΚΟ, στις οποίες θα αλλαχθούν όλα τα ηλεκτρονικά, τις δίνουμε στους Γάλλους και μας τις κάνουν σε διαμόρφωση Μπελαρά και έχουμε τέσσερα πλοία ηλεκτρονικού πολέμου και αεράμυνας. Δεν αναφέρομαι στις ΗΠΑ γιατί δεν έχουμε πρόταση για ηλεκτρονικού πολέμου πλοία αλλά μόνο αεράμυνας. Τα συστήματα ηλεκτρονικού πολέμου των ΗΠΑ είναι ακριβότερα από τα Γαλλικά και τα πλοία θα στοιχίσουν ακριβότερα από τις Μπελαρά.\nΟι Αγγλικές φρεγάτες.\nΕάν καταφέρουμε και υπογράψουμε με τους Γάλλους στρατιωτική και στρατηγική συμφωνία δεν χρειάζεται ενδιάμεση λύση. Θα βάλουμε ως όρο να μας καλύπτει η Γαλλία μέχρι να κατασκευαστούν 10 Μπελαρά ή όσες κρίνουμε ότι μας χρειάζονται. Εδώ ίσως χρειαστεί να πάμε και σε GOWIND αντί ευρωκορβέτα, αλλά αυτό είναι άλλη συζήτηση.\nΤι είναι πιο λογικό και πιο φθηνό; Το 6 γιατί θα “γλιτώσουμε τα χρήματα της ενδιάμεσης λύσης και θα πάμε κατ’ ευθείαν στα νέας κατασκευής πλοία.\nΔεν είμαι υπέρ των Μπελαρά δογματικά αλλά μέχρι να διαβάσω μία πρόταση από ΗΠΑ, με διαμόρφωση και ηλεκτρονικού πολέμου στο επίπεδο των Μπελαρά θα προτιμώ Γαλλία. Το να μπορείς να “νεκρώνεις” μια περιοχή και να κάνεις ότι θέλεις, γιατί ο αντίπαλος είναι τυφλός είναι τεράστιο πλεονέκτημα.\nΣωστά σκέφτεστε αλλά να ξεκαθαρίσουμε αν είχαμε τα χρήματα..Και λέω αν γιατη δρ βλέπω να τα έχουμε η καλύτερη επιλογή θα ήταν η μπελχαρα με scalp naval επάνω ραντάρ seefire 500 κλπ\n…..υπό το πρισμα της ένταξης του Anadolu ισως να υπάρχει κάποιο νόημα…\nΟλοκληρα τα αρθρα ειναι στο Navaldefence (μισα στην Πτηση) αλλα :\n1. Τα σχολια (ως επι το πλειστον) ειναι ειτε στην Πτηση, ειτε μισα στην Πτηση και μισα στο Νavaldefence ….\n2. Τα σχολια εγκρινονται αμεσα στην Πτηση, παρα πολυ αργοτερα στο Νavaldefence\nTo Navaldefence μπορει να πετυχει αρκει να γινει ορθολογικη διαχειριση:\nΑ. Αν απλα τα σχολια επιτρεπονται μονο στο Navaldefence – δεν χρειαζεται το μπερδεμα και το χαος των σχολιων και στα δυο site και αποθαρυνει και τους αναγνωστες απο την χρηση του Navaldefence.\nΒ. Πρεπει να μπαινει πολυ μικροτερο κομματι του αρθρου στην Πτηση, ουτε καν ολοκληρη η πρωτη παραγραφος. Τιτλος και μιση πρωτη παραγραφος μονο. Ξεκαθαρη μεταφορα αμεσως του αναγνωστη στο Navaldefence. H αναγνωση 98% του αρθρου στην Πτηση και μετα μεταβαση στο ΝD για την ολοκληρωση του υποθαλπτει την υπαρξη και τον ρολο του Navaldefence ιδιως σε συνδυασμο με το παρακατω :\nC. Ποια σχολια να διαβασει κανεις, στην Πτηση ή στο ΝD ? … επιστροφη λοιπον στην Πτηση να διαβασει τα σχολια και εκει ? Discouraging ….\nΣε τιμή scrap θα μας τις παραχωρήσει το USNavy?\nΚαταρχάς τα τικο αν και λίγο κοστοβορα είναι η βέλτιστη επιλογή! Μετά δε χρειαζόμαστε τίποτε άλλο! Βέβαια αν είναι να συνδυαστούν με mmsc τότε πρώτα να πάρουμε τικο και μετά mmsc !\nΥπαρχουν ακομη φαινεται οι συζητησεις προτασεων για σκαφη (μαλλον αμεσης ενισχυσης – ενδιαμεσης λυσης – μεταχειρισμενων) με διαφορες πηγες – χωρες :\nΤο κακο ειναι οτι οι Αμερικανοι αν και μας λενε ψωνιστε οτι θελετε δεν μας δινουν ολα τα οπλα, ενω οι Γαλλοι μας τα δινουν (αν και ακριβοι) και αυτο δεν συμβαινει μονο στην παρουσα κατασταση.\nΤα Tico (σιγουρα θα’ναι στη Σουδα και προφανως θα πρεπει να ηλεκτροδοτουνται απ’το ναυσταθμο και οχι απ’τις γεννητριες τους, γιατι “καινε τ’αντερα τους) ειναι εξαιρετικη επιλογη, τι γινεται ομως αν δεν μας τα δωσουν…\nΚαι αν λεω αν μας τα δωσουν τι οπλα θα φερουν; Θα εχουν α/α περιοχης;\nΤα πλοια κλασης Freedom θεωρω πως ειναι κακιστη επιλογη…γιατι εχουν ανεπαρκη οπλισμο.\nΤο ΠΝ χρειαζεται πλοια με μακρινη α/α ικανοτητα και ικανο α/υ πολεμο.\nΘελει μεγαλη προσοχη μη την πατησουμε οπως μετα τα Ιμια…που ψωνιζαμε οτι να’ναι …\nTICO.. με τεράστιο κόστος χρήσης, να ρίχνουν τι ακριβώς; ESSM και Harpoon;\nΥπάρχει αποδέσμευση SM2; διαφορετικά παίρνεις πανάκριβα 2 πυροβόλα 5″ για βομβαρδισμό βραχονησιδων!!!!\nΕκσυγχρονισμός του Στόλου NavalDefence - 2 Δεκεμβρίου, 2020 2


Καλάβρυτα | Ξενώνας Φαναράς\nΤα ιστορικά Καλάβρυτα, εμπορικό κέντρο της ομώνυμης επαρχίας, απλώνονται νωχελικά στους πρόποδες του Χελμού, σε υψόμετρο 750 μέτρων. Συνδυάζοντας μοναδικά το βουνό και την θάλασσα (οι πιο κοντινές παραλίες βρίσκονται σε απόσταση μόλις 35 χιλιομέτρων) χαρακτηρίζονται ως ένας από τους πιο πολυποίκιλους και ελκυστικούς τόπους προορισμού. Η ιστορία της πόλης είναι μακρά και γεμάτη σημαντικά γεγονότα.\nΗ πανέμορφη πόλη των Καλαβρύτων, ιδανική απόδραση για όλες τις εποχές του χρόνου, με κοντινά αξιοθέατα απίστευτης ομορφιάς θα αποτελέσει και για εσάς αυτό που είναι ήδη για χιλιάδες τουρίστες από όλη την Ελλάδα και τον κόσμο “Το ιδανικό μέρος για τις ομορφότερες διακοπές”\nΤα πιο σημαντικά αξιοθέατα των Καλαβρύτων είναι:\nKατασκευάστηκε από τη δημοτική αρχή των Kαλαβρύτων και λειτούργησε για πρώτη φορά το 1988. Aπέχει μόλις 15 χλμ από τα Kαλάβρυτα και βρίσκεται σε υψόμετρο 1.650 έως 2.340 μ. Διαθέτει 12 πίστες διαφορετικών βαθμών δυσκολίας, συνολικού μήκους 20 χιλιομέτρων και 7 αναβατήρες. Στις εγκαταστάσεις του Xιονοδρομικού Kέντρου, ο επισκέπτης μπορεί να βρει άνετους χώρους στάθμευσης, καφετέριες, εστιατόρια, κατάστημα πώλησης και ενοικίασης εξοπλισμού σκι, οργανωμένη σχολή σκι και σταθμό Α’ βοηθειών.\nBρίσκεται στο χωριό Καστριά της Αχαΐας 17 χλμ. από τα Kαλάβρυτα. Είναι ένα σπάνιο δημιούργημα της φύσης. Εκτός από τους λαβυρινθώδεις διαδρόμους, τις μυστηριώδεις στοές και τους παράξενους σταλακτιτικούς σχηματισμούς το Σπήλαιο των Λιμνών έχει κάτι το αποκλειστικά δικό του, που δεν υπάρχει σε άλλα γνωστά σπήλαια.\nΕίναι παλαιά κοίτη υπόγειου ποταμού με εξερευνημένο μήκος 1980 μέτρα. Τον χειμώνα που λιώνουν τα χιόνια το σπήλαιο μετατρέπεται σε υπόγειο ποταμό με φυσικούς καταρράκτες.\nTο έργο του οδοντωτού σιδηροδρόμου ήταν μια τολμηρή ιδέα του X. Tρικούπη που σχεδιάστηκε τελικά το 1889 από Γάλλους μηχανικούς. H κατασκευή του διήρκεσε 7 χρόνια και ήταν ιδιαίτερα δύσκολη λόγω του δύσβατου του εδάφους, άλλωστε η μοναδικότητα του τοπίου κάνει και το έργο τόσο ενδιαφέρον.\nΠΟΤΑΜΟΣ ΛΑΔΩΝΑ ΛΙΜΝΗ ΛΑΔΩΝΑ\nΟ ποταμός Λάδωνας είναι ο κυριότερος παραπόταμος του Αλφειού. Πήρε το όνομά του από το Βοιωτικό Λάδωνα μετά το 1307 π.Χ. όταν στην περιοχή εγκαταστάθηκαν Βοιωτοί. Ένα από τα αξιοθέατα είναι το φράγμα του ποταμού. Το φράγμα δημιούργησε σε μια χαράδρα του βουνού Αφροδίσιου τεχνητή λίμνη μεγίστου μήκους 15 χιλιομέτρων και επιφάνειας 6.000 στρεμμάτων. Το φράγμα έχει χτιστεί στη θέση Πήδημα, σε υψόμετρο 420 μέτρων. Το τοπίο της λίμνης είναι επιβλητικό και το φυσικό περιβάλλον παρθένο\nΠρόκειται για μία από τις σημαντικότερες πόλεις της αρχαίας Αζανίας και επειδή είναι χτισμένη σε κάμπο, όπως και άλλες αρκαδικές πόλεις και όχι σε φύσει οχυρό ύψωμα, περιβαλλόταν από ισχυρά τείχη για προστασία, τα οποία σήμερα δεν σώζονται σε καλή κατάσταση, γιατί το υλικό τους χρησιμοποιήθηκε στα μεταβυζαντινά και νεότερα χρόνια για το χτίσιμο των σπιτιών των γύρω οικισμών. Το τείχος ενισχύεται κατ’ αποστάσεις από ημικυκλικούς πύργους και κατασκευάστηκε κατά τους Ελληνιστικούς χρόνους\nΚοντά στο Παγκράτι και παράλληλα με τον δρόμο προς την Κλειτορία βρίσκεται το «Κλήμα του Παυσανία». Πρόκειται για ένα κλήμα που καταλαμβάνει τεράστιο χώρο και ο περιηγητής Παυσανίας το αναφέρει στα «Αρκαδικά» του ως «αξιοπερίεργο φαινόμενο». Μύθοι το συνδέουν με άθλο του Ηρακλή. Πιθανολογείται πως η ηλικία του ίσως ξεπερνά τα 3.000 χρόνια. Έχει χαρακτηριστεί διατηρητέο μνημείο της φύσης.\nΒρίσκεται σε απόσταση 4,5 χιλιομέτρων από την πόλη των Καλαβρύτων, χωμένη μέσα στα δέντρα.\nΕντός της περιβόλου της Μονής βρίσκεται το εκκλησάκι όπου κηρύχθηκε και ευλογήθηκε η επανάσταση από το Μητροπολίτη Παλαιών Πατρών Γερμανό κατά την εορτή του Ευαγγελισμού του 1821 ενώ επίσης εδώ φυλάσσεται διάτρητο από σφαίρες το λάβαρο που υψώθηκε στην επανάσταση.\nΣε απόσταση 10 χιλιομέτρων από τα Καλάβρυτα, πάνω σε έναν άγριο βράχο ύψους 120 μέτρων, βρίσκεται η Μονή του Μεγάλου Σπηλαίου. Το μοναστήρι κατά την παράδοση ιδρύθηκε το 362 μχ από τους μοναχούς Συμεών και Θεόδωρο στη θέση που βρέθηκε η εικόνα της Παναγιάς, στο βάθος της σπηλιάς.\nΈνα από τα ξεχωριστά μνημεία της πόλης και Ιερό Προσκύνημα είναι ο Τόπος Θυσίας, στο λόφο του Καπή, που βρίσκεται ανατολικά της πόλης των Καλαβρύτων (500 μέτρα από το κέντρο), στο δρόμο προς Χιονοδρομικό Κέντρο. Στη Ράχη του Καπή οδηγήθηκαν οι άνδρες από 14 χρονών και πάνω από τους Γερμανούς κατακτητές στις 13 Δεκεμβρίου 1943, όπου και τους εκτέλεσαν. Σήμερα στη ράχη του Καπή βρίσκεται ένας μεγάλος Σταυρός που θυμίζει το αποτρόπαιο έγκλημα. Στις στήλες που περιβάλλουν τον κεντρικό χώρο αναγράφονται τα ονόματα των οικογενειών των Εκτελεσθέντων.\nΤο κτίριο του Δημοτικού Σχολείου ανεγέρθηκε στις αρχές του 20ου αιώνα «δαπάνη» του μεγάλου Έλληνα ευεργέτη Ανδρέα Συγγρού, ο οποίος το 1897 είχε κληροδοτήσει στο Ελληνικό Δημόσιο ένα μεγάλο χρηματικό ποσό για τη δημιουργία σχολικών κτιρίων και ευαγών ιδρυμάτων. Στις 13 Δεκεμβρίου του 1943 κάηκε ολοσχερώς από την πυρκαγιά που προκάλεσαν οι Γερμανοί κατακτητές. Μετά την απελευθέρωση ανακατασκευάστηκε σύμφωνα με το αρχικό του σχέδιο.\nΟ Βουραϊκός ποταμός πηγάζει από τα βουνά των Καλαβρύτων ανάμεσα στις ανατολικές προεκτάσεις του Ερύμανθου και δυτικές του Χελμού και ρέει με βόρεια κατεύθυνση στα δυτικά του νόμου Αχαΐας. Το μήκος του είναι περίπου 40 χλμ. Μετά τα Καλάβρυτα ο Βουραικός έχει ανοίξει βαθύ και απόκρημνο φαράγγι μέσα στο οποίο κινείται ο οδοντωτός σιδηρόδρομος που συνδέει τα Καλάβρυτα με το Διακοπτό.\nΠΗΓΕΣ ΑΡΟΑΝΙΟΥ ΠΟΤΑΜΟΥ (ΠΛΑΝΗΤΕΡΟ)\nΚοντά στο χωριό Πλανητέρο μέσα σε πλατανόδασος πηγάζει ο Αροάνιος ποταμός. Σχηματίζεται στην περιοχή των χωριών Πλανητέρο και Άρμπουνα από νερά της λεκάνης του Φενεού που φθάνουν εδώ από καταβόθρες.Ενισχύεται από τα μικρότερα ρέματα Λαγκάδα και Χαλίκι και ρέει με νότια κατεύθυνση ώσπου να συναντηθεί με το Λάδωνα ποταμό.


Έβαλε τον απατεώνα στο σπίτι της, τον κέρασε νερό και έπιασαν την κουβέντα\n4:38 πμ, Σαββατο 16 Ιουν 2018 4:38 πμ, Σαββατο 16 Ιουν 2018\nΜια ηλικιωμένη γυναίκα 85 ετών έπεσε θύμα ενός απατεώνα στην περιοχή των Παχιανών στα Χανιά.\nΟ άνδρας περίπου 60 ετών πήγε στο σπίτι της ηλικιωμένης και της είπε ότι η κόρη της οφείλει ένα ποσό στην εφορία. Για να μεσολαβήσει εκείνος προκειμένου να μην πάνε αυτόφωρο την κόρη, έπρεπε η 85χρονη να του δώσει χρήματα.\nΗ άτυχη γυναίκα, ευκολόπιστη όπως φαίνεται ότι ήταν και ανησυχώντας για το παιδί της, παρόλο που είχε συναντήσει την κόρη της περίπου μισή ώρα νωρίτερα, έδωσε στον απατεώνα 300 ευρώ. Εκείνος διαμαρτυρήθηκε ότι ήταν λίγα και δεν έφταναν έτσι η ηλικιωμένη αναγκάστηκε να του δώσει και τα χρυσαφικά που φορούσε.\nΤο διάστημα που ο απατεώνας ήταν μέσα στο σπίτι της 85χρονης, του είχε δώσει και νερό να πιει και είχαν πιάσει συζήτηση, με εκείνον να προσπαθεί προφανώς να εκμαιεύσει περισσότερα στοιχεία. Παράλληλα, προσποιήθηκε ότι μίλησε στο τηλέφωνο με την κόρη της.\nΌταν εκείνος έφυγε σαν "κύριος" από το σπίτι της, η ηλικιωμένη επικοινώνησε τηλεφωνικά με την κόρη της, όμως ήταν ήδη αργά.\nΣοκ στην Αιγιαλεία - Γιαγιά κάηκε ζωντανή μπροστά στα μ...\nΘλίψη - Πέθανε ο άνδρας που είχε δεχθεί επίθεση με σκεπ...\nΠροσποιήθηκε την αστυνομικό και άρπαξε 15.000 ευρώ από ...


Η γοητεία των δευτερολέπτων: Αλμπατζάλ ή πώς βούλωσα τα μεγάφωνα -1971\nΚαθόμουν αναπαυτικά στην πολυθρόνα του γραφείου, πίσω απ' τα τζάμια,\nστο τέταρτο πάτωμα, στον κεντρικό απόκεντρο δρόμο, παρακολουθώντας\nαδιάφορα το πλήθος που πηγαινόφερνε στα μαγαζιά. Η βουή που ανέβαινε\nαπό κάτω, χαρμάνι από ομιλίες, κραυγές μικροπωλητών, κλάξον και\nφρεναρίσματα, το μπαστούνι του τυφλού της γωνίας, μου βασάνιζε\nασυναίσθητα τ' αυτιά. Δουλειά δεν είχα τόσο το καλύτερο από μέρες\nτώρα είχα αποφασίσει, αντί να προσπαθώ ν' αυξήσω τα κέρδη, να μειώσω\nτις ανάγκες μου. Πάει κι αυτό το πρόβλημα, το κλώτσησα σαν άδειο\nκονσερβοκούτι κι ησύχασα.\nΕκείνο όμως που τελευταία είχε καταντήσει κυριολεκτικά αφόρητο ήταν\nτο ζήτημα της γλώσσας. Δυόμισι εκατομμύρια άνθρωποι σ' αυτή τη\nσυφοριασμένη πολιτεία χρησιμοποιούν κάθε μέρα τις ίδιες λέξεις,\nτις ίδιες λέξεις κάθε μέρα, όχι βέβαια ότι τις ακούω απ' όλους\nαλλά είμαι σίγουρος ότι σηκώνονται το πρωί και λένε καλημέρα,\nχαίρετε, γεια σας, κι άλλες αηδίες, φθαρμένα υποδήματα, γάντια\nπου τους έρχονται όλους κουτί, για δουλειές, για διασκέδαση,\nγια το τίποτα, χρόνια φοράνε τα ίδια λερωμένα εσώρουχα. Λέξεις\nκολλημένες σα τρύπια δεκάρα στην άσφαλτο του καλοκαιριού που\nκανένας δεν νοιάζεται να πετάξει στον υπόνομο.\nΟι ξένες γλώσσες αποδείχτηκαν κι αυτές ανώφελες αφού κάθε τους λέξη\nμου θύμιζε την αντίστοιχη δική μας. Εξάλλου ήταν το ίδιο μεταχειρισμένες\nκαθώς κυκλοφορούσαν σ' αμέτρητα ξένα στόματα. Και το χειρότερο\nόταν φτάναμε στις αόριστες έννοιες. Τότε πια κανένας δεν ήξερε\nτι ξεστόμιζε, πάντα με σοβαρό ύφος, ή άλλο έλεγε κι άλλο ήθελε\nνα πει ή ακόμα άλλο ο άλλος καταλάβαινε. Μέσα σ' αυτή τη βαβυλωνία,\nάρχισα να μην αισθάνομαι καθόλου καλά, οι λέξεις με γρονθοκοπούσαν\nασταμάτητα, ένιωθα κάθε μέρα και πιο ματωμένος, έτρεχα στον καθρέφτη\nκι αντίκριζα την ίδια παράξενη, αγωνιώδη φάτσα χωρίς ίχνος αίμα.\nΜέχρι που βαρέθηκα.\nΈπρεπε να βρω κάποιον τρόπο να φιμώσω τα μεγάφωνα πριν μου στρίψει\nολότελα, πάντοτε υποπτευόμουν ότι ένα ποσοστό τουλάχιστον τρέλας\nμούχανε φορτώσει οι πάσης φύσεως πρόγονοί μου. Από μικρό μ' έτρωγε\nτο σαράκι της φυγής, τ'αλήτικο αίμα μου, οι πολλές μεταναστεύσεις\nτων προπατόρων μου. Μα τούτο το πρόβλημα φυγή δεν σήκωνε, με χτυπούσε\nκάτω σαν χταπόδι, η μόνη λύση ήταν το στούμπωμα, αλλά πώς;\nΗ πόρτα του γραφείου χτύπησε, μπήκε κάποιος μεσόκοπος.\n- Έχω κάτι για μετάφραση, μουρμούρισε κουνώντας ένα χαρτί.\nΤότε μου κατέβηκε η σωτήρια ιδέα.\n- Αλμπατζάλ, ψιθύρισα.\n- Ορίστε; παραξενεύτηκε.\n- Αλμπατζάλ, αλμπατζάλ.\nΈκανε δυο βήματα προς τα πίσω κοιτάζοντας δεξιά, αριστερά.\nΤον κάρφωσα με το βλέμμα.\n- Αλμπατζάλ, βρυχήθηκα.\nΤόβαλε στα πόδια.\nΝιώθω τώρα απέραντη ανακούφιση. Σ' οποιοδήποτε φωνητικό κατασκεύασμα\nμου πετάξουν κατάμουτρα, έχω την μαγική μου λέξη σαν χούφτα λάσπη\nπου μ' ευστοχία βουλώνει τα μεγάφωνα. Αλμπατζάλ είναι το σύμβολο μου,\nτο όπλο κι η παρηγοριά μου. Μπορεί βέβαια εύκολα να φανταστεί κανείς\nτις συνέπειες αλλά, αλμπατζάλ, μήπως μπορούμε ποτέ να συνεννοηθούμε\nΣυνήθισα και τα περίεργα βλέμματα, και το κούνημα του κεφαλιού,\nκαι τους φίλους μου που τελευταία είναι τρομερά απασχολημένοι.\nΜόνον εγώ περνάω τώρα το κατώφλι του γραφείου ή κάποιος έρανος\nγια τους τυφλούς. Στις φλέβες μου όμως κυλάει μια απέραντη γαλήνη.\nΞέρω ότι είμαι ο άνθρωπος που φάνηκε επιτέλους συνεπής στη ζωή του.\n"Ξέρω ότι είμαι ο άνθρωπος που φάνηκε επιτέλους συνεπής στη ζωή του."\n(αν και το καλοκαίρι δεν είναι η κατάλληλότερη εποχή για\nείμαι σίγουρος ότι\n"η γοητεία των δευτερολέπτων"\nθα γοητεύσει πολλούς...\nαυτό φαίνεται άλλωστε\nαπό την πρώτη ανάρτηση!\nπολλές "γοητευτικές" αναρτήσεις\n7 Ιουλίου 2009 - 12:16 π.μ.\nΣε ευχαριστώ θερμά, Νίκο μου, για τις ευχές σου. Φαντάζομαι ότι η Τζούλια σε έχει ήδη ευχαριστήσει από κοντά. Για μια φορά ακόμη θαύμασα την έμπνευση και την ικανότητά της. Έστησε αυτό το ωραίο στολόγιο σε χρόνο μηδέν.\nΘα παρακολουθήσουμε εδώ, έστω αποσπασματικά, την πεζογραφική πορεία μου, παράλληλα με την ποιητική του Πλοηγού. Σε καθοριστικό βαθμό, η ποίηση είναι ψυχή, έρωτας και πεπρωμένο, η πεζογραφία μια λειτουργία της λογικής.\nΠιστεύω ότι είμαστε γερά προπονημένοι και δεν φοβόμαστε την καλοκαιρινή μοναξιά. Θα αρκεστούμε στη γοητεία της πόλης που αναδεικνύεται καλύτερα όταν αραιώνει ο κόσμος και ιδίως τα τροχοφόρα.\n7 Ιουλίου 2009 - 1:21 π.μ.\nτι ομορφο, αμεσο, αληθινο!!!\nδυνατα να τ ακουσει οοοολου του κόσμου η Βαβέλ!!!\nτις καληνυχτες μου στον Ποιητη κ τη Τζουλια...\n7 Ιουλίου 2009 - 1:36 π.μ.\nΤη πεζογραφική σου πορεία Τόλη, δεν τη ξέρω γιατι τα τελευταία χρόνια με έχει απορροφήσει η ποίηση. Είναι ευκαιρία λοιπον να τη γνωρίσω. Για τη Τζούλια ας μη πω άλλα καλά λόγια μια και η ίδια ξέρει την εκτίμηση μου στο άτομο της. Θα σταθώ όμως στον τίτλο που πραγματικά είναι μοναδικός. Ίσως γιατι πιστεύω πολύ στη γοητεία των στιγμών-δευτερολέπτων- που έρχονται στη ζωή μας και εύχομαι στο τελευταίο μέτρημα οι όμορφες στιγμές να είναι περισσότερες από τις άσχημες.\nΕύχομαι λοιπόν "η γοητεία των δευτερολέπτων" να μας χαρίζει στη πορεία της όμορφες στιγμές αντάξιες των δημιουργών της.\n7 Ιουλίου 2009 - 10:13 π.μ.\nΑχ Τόλη, τι εξαιρετική ιδέα! Ευκαιρία να διαβάσουμε ξανά αγαπημένα διηγήματα και ιστορίες. Γιατί να υπάρχουν μόνο ποιητικά ιστολόγια;\nΚαλοτάξιδα τα δευτερόλεπτα!\n7 Ιουλίου 2009 - 10:43 π.μ.\nΠώς θα μπορούσε να λείπει από εδώ το ξωτικό; Ένα πλάσμα κατ' εξοχήν της γοητείας των δευτερολέπτων !\nΚαι να σκεφτείς, Χριστίνα, ότι το σύντομο αυτό διήγημα γράφτηκε το 1967, όταν διατηρούσαμε με έναν φίλο μεταφραστικό γραφείο στην οδό Βουλής στην Αθήνα. Σίγουρα οι ελληνικές πόλεις ήταν πιο ανθρώπινες τότε.\nΌσο για τις εικόνες, ε, Τζούλια είναι αυτή, εγγύηση!\n7 Ιουλίου 2009 - 11:56 π.μ.\nΑνδρέα μου, σε ευχαριστώ πολύ.\nΘυμάμαι ότι, σ' ένα διήγημα που είχα διαβάσει παλιά, υπήρχε ένα ρολόι στον τάφο του κάθε ανθρώπου που έδειχνε τον συνολικό χρόνο της αληθινής ευτυχίας του στη ζωή. Περιττό να πω ότι ήταν κάποια δευτερόλεπτα, άντε λεπτά, βαριά βαριά ώρες.\nΌσον αφορά τα κείμενα που θα δημοσιευτούν εδώ, για ένα πράγμα είμαι σίγουρος. Μπορεί να διαφωνήσετε, να σοκαριστείτε, ακόμη και να θυμώσετε, αλλά δεν θα βαρεθείτε. Η γοητεία των δευτερολέπτων θα διατηρήσει την αδρεναλίνη σας σε υψηλά επίπεδα.\n7 Ιουλίου 2009 - 12:07 μ.μ.\nΑιφνιδιάστηκες μετά από τις βουτιές σου στα νερά της Άνδρου, έτσι, Λίνα; Να είσαι καλά.\nΥπάρχουν και ιστολόγια πεζογραφίας. Πρέπει να προσέχει όμως κανείς να αναρτά σύντομα κείμενα γιατί τα εκτενή (και μάλιστα σε όλο το εύρος της σελίδας) είναι δύσκολο να διαβαστούν. Βάσει έρευνας, ακόμη και στα λογοτεχνικά περιοδικά, τα κείμενα πάνω από τρεις σελίδες δεν διαβάζονται από κανένα.\nΑρχίσαμε λοιπόν το ταξίδι μας και συνεχίζουμε.\n7 Ιουλίου 2009 - 12:14 μ.μ.\nΈνας γοητευτικός χώρος, φτιαγμένος από ψυχές που ζουν τα δευτερόλεπτα ανακαλύπτοντας και δημιουργώντας!\nΤόλη μου και Τζούλια μου καλοτάξιδο!\nΜε συγκινεί που δεν απομακρύνεστε από τη γοητεία την ουσία και την ομορφιά!\nΜε δυναμώνει που επιθυμείτε...\n7 Ιουλίου 2009 - 5:48 μ.μ.\nΤπάρχει μια νομοτελειακή αμοιβαιότητα σ' αυτόν τον παράξενο και μαγικό κόσμο. Ό,τι δίνει κανείς, αυτό και παίρνει. Δίνει ψυχρότητα, αδιαφορία, μίσος, αυτά με βεβαιότητα θα εισπράξει. Δίνει κατανόηση, αγάπη, αλληλεγγύη, μπορεί να περιμένει κάποια στιγμή την ανταπόδοση στο πολλαπλάσιο.\nΑν λοιπόν εμείς ζούμε μέσα στη δημιουργία και την ομορφιά και αν τη μοιραζόμαστε με τους άλλους, εσύ είσαι ένα πολύτιμο μέρος της ανταμοιβής μας.\n7 Ιουλίου 2009 - 7:06 μ.μ.\nκαι λίγα δευτερόλεπτα κι από μένα να ευχαριστήσω όλους τους φίλους για τα καλά τους λόγια και να τους ευχηθώ τι άλλο...άπειρα δευτερόλεπτα ευτυχίας...\nκαι στο νέο ιστολόγιό μας άπειρα δευτερόλεπτα...γοητείας...\nΟ χαρταετός, από ψηλά καμαρώνει για το νεο ιστολόγιο!\nΠιστεύει στην κίνηση και απογειώνεται όταν κινούνται τα δευτερόλεπτα με τέτοιο τρόπο!\n7 Ιουλίου 2009 - 10:07 μ.μ.\nΕπιτέλους οι άνθρωποι, με συνέπεια στον άνθρωπο δημιουργούν ταξίδια γοητευτικά!\n7 Ιουλίου 2009 - 10:15 μ.μ.\nΑπό τα μεγαλοπρεπή ουράνια σώματα με τον τεράστιο χρόνο ζωής, εγώ προτιμώ τους ταπεινούς χαρταετούς. Γιατί είναι πλάσματα των δευτερολέπτων που ονειρεύονται τον ουρανό και τον αγγίζουν κάποτε με τη φουντωτή ουρά τους. Όπως ο κάθε θνητός την ευτυχία.\n7 Ιουλίου 2009 - 11:00 μ.μ.\nΤόλη μου να που έγινε πραγματικότητα η ευχή μου να ξεκινήσεις πολλά όμορφα ιστολόγια. Αυτό ειδικά με ευχαριστεί ιδιαίτερα γιατί η πεζογραφία είναι η μεγάλη μου αγάπη. Αλμπατζάλ λοιπόν.\nΜεγάλος φόρτος τώρα πια για σένα να παρακολουθείς και να τα ενημερώνεις όλα. Φυσικά και για την απίθανη γυναίκα - εικόνα - την Τζούλια μας, αλλά δεν σας φοβάμαι είστε ακούραστοι.\nΕγώ ενημερώνομαι λίγο αργά αλλά πάντα δίνω το παρόν έστω και με καθυστέρηση μιας και ξέρεις ότι γιατρός δεν είμαι αλλά από τα νοσοκομεία δεν λείπω.\nΚαλή επιτυχία και σε αυτό το όμορφο λιβάδι της πεζογραφίας σου. Γνωρίζεις φυσικά την εκτίμηση και την φιλία που τρέφω για σένα αλλά και στην σύντροφο της ζωής σου την Σοφία και σε παρακαλώ να της μεταφέρεις εκτός από τους χαιρετισμούς μου ότι όταν περνάω από την γειτονιά σας κοιτάω τις στάσεις του ΟΑΣΘ οπότε αν την πετύχω να μην μου αρνηθεί μια ωραία διαδρομή προς το κέντρο της πόλης\n8 Ιουλίου 2009 - 1:38 μ.μ.\nΣε ευχαριστώ πολύ, Τάσο μου. Ναι, χρειαζόταν και η πεζογραφία. Βέβαια, είναι κουραστικό να γράφεις αναπόφευκτα μεγαλύτερα πεζά κείμενα αλλά θα το κάνω πιο αραιά και για να δίνω τη δυνατότητα στους αναγνώστες να τα διαβάσουν.\nΗ βοήθεια της Τζούλιας, όπως και της Λίνας στο Λιβάδι, είναι ανεκτίμητη. Χωρίς τη φιλία και τη συμπαράστασή τους, δεν θα είχα κάνει τίποτα στο διαδίκτυο.\nΕίμαι βέβαιος ότι η Σοφία θα χαρεί πολύ να κάνετε μαζί την πρωινή διαδρομή με το λεωφορείο. Είναι γνωστή ως «η κυρία που διαβάζει». Σπάνιο φαινόμενο στην Ελλάδα για τα μέσα συγκοινωνίας.\n8 Ιουλίου 2009 - 7:33 μ.μ.\n"Αλμπατζαλ", όπως θα λέγαμε παίζω μπάλα (για να ξεσκάσω όταν... μου `ρχεται) ζάλη. Ή όπως θα λέγαμε "ζήτα (τη) λάμπα" (τη φώτιση) ή... παλάντζα. Όλοι οι πιο πάνω αναγραμματισμοί της λέξης αλμπατζαλ, σημαίνουν ότι ψάχνω την ισορροπία μεταξύ του τώρα και του πριν, μεταξύ των εγγραφών των άλλων και των δικών μου εγγραφών! Πολύ ευρηματικό το μικρό και μεστό κείμενό σου , που δείχνει τη δυσκολία στις καθημερινές μας συννενοήσεις. Άλλα λέμε κι άλλα εννοούνται, αν δεν ακολουθούν τη ...πεπατημένη. Δύσκολο το σπορ της επικοινωνίας! Τη καλημέρα μου!\n23 Μαρτίου 2010 - 11:54 π.μ.\nΤο «Αλμπατζάλ» είναι "a nonsense word", Ευγενία μου. Το επινόησα από τους άναρθρους ήχους που έβγαζε παλιά κάποιος συμμαθητής μου στο σχολείο όταν κάποιος άλλος έλεγε μπούρδες.\nΤελικά όμως όλα κάτι σημαίνουν. Ακόμη κι όταν σκεπάζονται από ένα παχύ στρώμα υποκρισίας. Αυτή δυσκολεύει την επικοινωνία. Ακόμη περισσότερο γιατί, όπως είπες, είναι και θέμα βιωμάτων, προσωπικότητας, ευαισθησίας κτλ.\nΕυχαριστώ και καλωσόρισες. Βλέπω ότι άρχισες από τα παλιά και σου εύχομαι καλή συνέχεια. Και καλό βράδυ.


Έτοιμο για εφαρμογή το σχέδιο «Restart Tourism»\nΜε ερωτηματολόγιο και τήρηση πρωτοκόλλου υγιεινής η έλευση τουριστών - Το άνοιγμα των αεροδρομίων, τα “Holiday Vouchers” και τα ξενοδοχεία καραντίνας - Στήριξη εργαζόμενων με SURE και μείωση ΦΠΑ\nΗ Ελλάδα, έχοντας περάσει με ικανότητα «έμπειρου άλτη» το πρώτο δύσκολο εμπόδιο, εκείνο δηλαδή της υγειονομικής κρίσης, είναι πλέον έτοιμη, και επισήμως, να περάσει στην επόμενη πίστα: αυτή της ασφαλούς επανεκκίνησης του τουρισμού, πυλώνα-κλειδί για την εγχώρια οικονομία. Ηδη, το ελληνικό κράτος είναι σε πολύ πιο ευνοϊκή θέση σε σύγκριση με άλλες χώρες και ό,τι πετύχει φέτος όχι μόνο θα είναι κέρδος, αλλά και «όπλο» για να αντικρούσει τον ανταγωνισμό του 2021 και του 2022.\nΘεοχάρης: Μια ανάσα πριν από το άνοιγμα του βρίσκεται ο ελληνικός τουρισμός\nΟπως διεμήνυσε ο υπουργός Τουρισμού, Χάρης Θεοχάρης, το απόγευμα της Τετάρτης, σε συνέχεια του πρωθυπουργικού διαγγέλματος για τα μέτρα στήριξης της ελληνικής οικονομίας, το σχέδιο «Restart Tourism» είναι πλέον σε εφαρμογή, βγάζοντας την τουριστική αγορά από τον πάγο του τελευταίου τριμήνου που την έβαλε η πανδημία του κορονοϊού. Κρίσιμη προϋπόθεση είναι η διαχείριση εμφάνισης κρούσματος τόσο κατά τη διάρκεια του ταξιδιού όσο και κατά τη διαμονή των επισκεπτών. Η πρόταση της Επιτροπής Λοιμωξιολόγων για συστηματικά τεστ και 14ήμερη καραντίνα απορρίφθηκε και αντ’ αυτού ανακοινώθηκε η πρόταση μόνο για δειγματοληπτικό έλεγχο.\n«Δεν έχω συμπτώματα». Η φράση αυτή θα αποτελέσει τελικά το διαβατήριο εισόδου, καθώς θα συμπληρώνεται σε ένα έντυπο (ερωτηματολόγιο) από τους πολίτες που ταξιδεύουν και θα ελέγχονται στις πύλες εισόδου των μεταφορών.\nΟ υπουργός Τουρισμού διαβεβαίωσε πως τα υγειονομικά πρωτόκολλα θα εφαρμόζονται τόσο στα ξενοδοχεία όσο και στα αεροσκάφη, στις θαλάσσιες μεταφορές, στα τουριστικά λεωφορεία και στις επιχειρήσεις ενοικιαζόμενων οχημάτων. Παράλληλα, θα υπάρχει διαρκής ενημέρωση σε ό,τι αφορά τα υγειονομικά πρωτόκολλα, τόσο μέσω της εφαρμογής «visit Greece app» όσο και με αναρτήσεις σχετικών οδηγιών στα sites των τουριστικών παρόχων και φορέων τουρισμού. Στο ίδιο κλίμα εντάσσεται και το ειδικό σήμα «Health First» με δυνατότητα πιστοποίησης από ιδιωτικό φορέα. Ακόμη, ο υπουργός ανακοίνωσε την υποχρεωτική πρόσληψη συνεργαζόμενου γιατρού σε κάθε ξενοδοχείο για τη διαχείριση περιπτώσεων κρουσμάτων, επιβεβαιώνοντας πλήρως το ρεπορτάζ των «ΠΑΡΑΠΟΛΙΤΙΚΩΝ» της προηγούμενης εβδομάδας.\nΒάσει ενός ειδικού συμφωνητικού με τον ξενοδόχο, σε περίπτωση κρούσματος εκείνος ο γιατρός θα αποφασίζει ποιος ασθενής θα μπαίνει σε καραντίνα. Tαυτόχρονα, έχει προβλεφθεί η δημιουργία ειδικών «χώρων καραντίνας» ανά περιφέρεια/νησί. Στις μικρότερες περιοχές θα εφαρμοστούν τα «ξενοδοχεία καραντίνας», ενώ σε προορισμούς που διαθέτουν καταλύματα με μεγάλο αριθμό κλινών θα ορίζονται εξαρχής τα «emergency covid rooms» ως χώροι καραντίνας. «Ο μηχανισμός θα είναι ανά πάσα στιγμή έτοιμος για διακομιδή ασθενούς σε δομή υγείας, βεβαίως, εάν αυτό κριθεί απαραίτητο», υπογράμμισε σχετικά ο κ. Θεοχάρης, εξηγώντας πως ο χρόνος μετα φοράς του ασθενούς θα είναι μικρότερος των δύο ωρών. Ακόμη, για τους μικρούς νησιωτικούς προορισμούς προβλέπεται η εγκατάσταση 20 νέων αναλυτών για τεστ, καθώς και η εξασφάλιση 600 κλινών, ειδικά για τον COVID-19.\nΗ πρώτη φάση επαναφοράς στην κανονικότητα εξελίσσεται με την έναρξη του εσωτερικού τουρισμού την 1η Ιουνίου με το άνοιγμα των κατασκηνώσεων, κάμπινγκ και 12μηνης λειτουργίας ξενοδοχείων.\nΣτη συνέχεια από τη Δευτέρα 15 Ιουνίου θα ανοίξουν όλα τα υπόλοιπα καταλύματα. Την ίδια ημέρα ξεκινά το πρώτο στάδιο διασφάλισης της έλευσης τουριστών από το εξωτερικό με απελευθέρωση των πτήσεων από περίπου 20 κράτη με πρόσβαση αποκλειστικά στο αεροδρόμιο «Ελ. Βενιζέλος», ενώ από την 1η Ιουλίου και άλλα αεροδρόμια της χώρας.\nΟ τουρισμός εξωτερικού θα ξεκινήσει από τις 15 Ιουνίου, οπότε θα απελευθερωθεί η είσοδος επισκεπτών από περίπου 20 χώρες που πληρούν κριτήρια μεσαίας αεροπορικής απόστασης και έχουν θετικά επιδημιολογικά χαρακτηριστικά. Από την 1η Ιουλίου θα προστεθούν κι άλλες χώρες, όχι όμως εκείνες με αρνητική επιδημιολογική πορεία. Για τις 15 Ιουλίου έχει οριστεί η σταδιακή άρση για την έλευση τουριστών από τα υπόλοιπα κράτη.\nΟσον αφορά στον θαλάσσιο τουρισμό, αναμένονται ανακοινώσεις και διευκρινίσεις για την κρουαζιέρα, που παραμένει ένα μεγάλο ερώτημα, μιας και το 50% των πελατών στις ξενοδοχειακές επιχειρήσεις εξαρτάται από τον συγκεκριμένο κλάδο.\nΑντιθέτως, το yachting ξεκινά δραστηριότητα από μεθαύριο, Δευτέρα 25 Μαΐου, και μάλιστα χαρακτηρίστηκε από τον κ. Θεοχάρη η πιο ασφαλής μορφή τουρισμού.\nΤονωτική ένεση αποτελούν οι εξαγγελίες σχετικά με τη στήριξη των τουριστικών επιχειρήσεων, για την οποία ο κ. Θεοχάρης, σε συνεννόηση με τα υπουργεία Οικονομικών, Εργασίας και Ανάπτυξης, ανακοίνωσε την επέκταση δικαιώματος αναστολής σύμβασης εργασίας έως και τον Ιούλιο του 2020, αλλά και τη μείωση ενοικίου επιχειρήσεων κατά 40% έως και τον Αύγουστο.\n«Δημιουργούμε τον νέο μηχανισμό ενίσχυσης απασχόλησης “SURE” μέχρι και τον Σεπτέμβριο, ενώ το κράτος προχωρά στην ενίσχυση των εποχικά απασχολουμένων», τόνισε. Ακόμη, θα εφαρμοστεί ρύθμιση στην επιστρεπτέα προκαταβολή ως μέσον ανακούφισης των επιχειρήσεων, ενώ προβλέπεται και μείωση προκαταβολής φόρου, μείωση του ΦΠΑ στις μεταφορές, στον καφέ, στα μη αλκοολούχα ποτά και στο τουριστικό πακέτο. Επίσης, παρέχεται δυνατότητα αναστολής πληρωμής των δόσεων βεβαιωμένων οφειλών προς την Εφορία και υλοποιείται το ΤΕΠΙΧ ΙΙ για την επιχειρηματική χρηματοδότηση, σε συνδυασμό με το Ταμείο Εγγυοδοσίας και την Αναπτυξιακή Τράπεζα.\nΕνημερωτικό υλικό με αφίσες, banners και καμπάνια δημοσιότητας σε τοπικά και διεθνή ΜΜΕ θα ενισχύσει τη νέα διαφημιστική εκστρατεία του ΕΟΤ και του υπουργείου Τουρισμού σε συνδυασμό με επιπλέον κονδύλια για στοχευμένη διαφήμιση σε αγορές, brand καμπάνια και συμφωνίες με tour operators.\nΣύμφωνα με τον υπουργό Τουρισμού Χ. Θεοχάρη, ξεκινά άμεσα το πρόγραμμα «Τουρισμός για όλους» με αναβάθμιση των δράσεων κοινωνικού τουρισμού, πάντα σε συνεργασία με τον ΟΑΕΔ. Ειδικότερα, θα χορηγηθούν εταιρικά κουπόνια διακοπών (holiday vouchers) για τους εργαζομένους του ιδιωτικού τομέα.\nΑμέσως μετά την ανακοίνωση του σχεδίου για επανεκκίνηση του τουρισμού, ο πρόεδρος του Συνδέσμου Ελληνικών Τουριστικών Επιχειρήσεων, Γιάννης Ρέτσος, δήλωσε πως τα μέτρα κινούνται στη σωστή κατεύθυνση για μείωση των δεδομένων και μεγάλων απωλειών για το 2020.\n«Υπάρχουν ακόμα πεδία σημαντικών βελτιώσεων και πρωτοβουλιών τόσο στα εργασιακά όσο και στα ζητήματα της φορολογίας, που αφορούν την επέκταση της μείωσης του ΦΠΑ στα καταλύματα, στην υπηρεσία του τουριστικού πακέτου και στον θαλάσσιο τουρισμό», ανέφερε, λέγοντας πως τους αμέσως επόμενους μήνες θα χρειαστούν περισσότερες παρεμβάσεις.\nΔΗΜΟΣΙΕΥΘΗΚΕ ΣΤΗΝ ΕΦ/ΔΑ «ΠΑΡΑΠΟΛΙΤΙΚΑ» ΤΟ ΣΑΒΒΑΤΟ 23/05/2020\nemergency covid rooms